
LEIDĖJO ŽODIS 


Gali pasirodyti keista kad tokią įžūlią knygą drįsau 
išleisti savo vardu. Žinoma, taip nebūčiau pasielgęs, jei 
nebūčiau įsitikinęs, kad bet koks mėginimas sunaikinti 
tikėjimą yra pasmerktas žlugti, ir jei nebūčiau tikras, kad 
kitas leidėjas mielai nepadarys to, ko aš atsisakyčiau mo- 
ralės sumetimais. Žinau, sveikas protas reikalauja nevesti 
į pagundą netvirtų protų. Tačiau, net taręs, kad tokie 
bus jos skaitytojai, aš peržiūrėjau knygą ir įsitikinau, jog 
nėra ko dėl jų būgštauti. Kam gi taip uoliai nutylėti ar- 
gumentus, prieštaraujančius Dievo ir religijos idėjoms? 
Ar tai nesukels žmonėms įtarimo, kad jie mulkinami? 
O kai tik jie suabejos, tuomet likite sveiki įsitikinimai ir 
tikėjime! Negi galime tikėtis sugluminti kokį nors bedie- 
vi, elgdamiesi taip, lyg bijotume jų? Ar galime grąžinti 
jiems tikėjimą, jei, drausdami vadovautis savo protu, tik 
smerksime jų papročius, nepaisydami, ar tie papročiai 
tokie pat peiktini, kaip ir jų galvosena? 

Toks elgesys naudingas tik netikintiems: jie šaiposi iš 
religijos, kurią suderinti su filosofija neleidžia mūsų ne- 
mokšiškumas; jie traukia pergalės dainą apkasuose, ku- 


riuos dėl mūsų kovos būdo laiko neįveikiamais. Jei religija 


nelaimės, tai tik dėl to, kad netikę bus jos gynėjai. Tegul 
imasi plunksnos geri autoriai, tegul jie žengia j mūšį ge- 
rai apsiginklavę, ir teologija be vargo sudoros tokį silpną 
priešą. Bedieviai man primena milžinus, užsimaniusius 
įkopti į dangų: visų jų laukia toks pat likimas. 

Laikiau savo pareiga tai pasakyti šios knygelės pratar- 
mėje, norėdamas užkirsti kelią bet kokiam nesusiprati- 
mui. Man nedera neigti to, ką spausdinu, ir reikšti savo 
nuomonę dėl samprotavimų, išdėstytų šiame kūrinyje. 
Žinovai iš karto pastebės, kad jame aptariami keblumai, 
atsirandą vos prakalbus apie sielos ir kūno ryšį. Ir jeigu 
autoriaus daromos išvados yra pavojingos, reikia atsi- 
minti, kad jos pagrįstos tik spėjimu. Argi reikia ko nors 
daugiau, norint jas paneigti. Tačiau jeigu net — tebūnie 
man leista tarti tai, kuo aš pats visai netikiu, — pasiro- 
dytų, kad tos išvados sunkiai paneigiamos, tai būtų dar 
viena gera proga pasižymėti. Pergalė be pavojų — tai garbė 


be laurų. 


1 Traktato pasirodymo metais tarp Ž. O. Lametri ir Prūsijos karaliaus Fry- 
dricho II rūmuose radusio prieglobstį markizo Žano Baptisto de Buje 
d'Aržanso (1704-1771), prancūzų rašytojo, laisvamanio, jokių santykių 
dar nebuvo. Su juo susipažino vėliau, netrukus pats atsidūręs Frydricho II 
rūmuose. Iš tikrųjų traktatas „Žmogus-mašina“ buvo sukurtas Leidene, o 
ne atvežtas iš Berlyno. Tad užuomina apie Berlyną ir prašymas atsiųsti šešis 
egzempliorius markizui Ž. B. d'Aržansui neatitinka tikrovės. Tuo buvo sie- 
kiama nuslėpti Ž. O. Lametri autorystę, nes jo priešai, pasirodžius traktatui 


„Gamtinė sielos istorija“, nedavė jam ramybės. 


Šios knygos autorius, man visai nepažįstamas, atsiun- 
tė savo darbą iš Berlyno, prašydamas tiktai nusiųsti šešis 
egzempliorius markizo d’Arzanso' adresu. Žinoma, ne- 
įmanoma nieko geriau sugalvoti, norint likti incognito, 


nes esu tikras, kad tas adresas yra gryniausias pokštas. 

PONUI HALERIUI2, 
GETINGENO MEDICINOS PROFESORIUI 


Tai visai ne dedikacija; jūs pranokstate visas pagyras, 
kurių galėčiau jums nepašykštėti; nežinau nieko nerei- 
kalingesnio ir nuobodesnio už tokias pagyras, išskyrus 
nebent Akademijoje? sakomas prakalbas. Tai nėra ir iš- 
dėstymas naujo metodo, kurio griebiausi, norėdamas at- 
gaivinti seną ir nuvalkiotą temą. Manau, jūs pripažinsite 
man bent šį nuopelną ir nuspręsite, ar jūsų mokinys ir 
draugas gerai atliko savo uždavinį. Noriu pakalbėti apie 
malonumą, kurį patyriau, kurdamas šį veikalą; kreipiuo- 


si į jus, ne skirdamas jums knygą, bet prašydamas paaiš- 


2 Albrechtas Haleris (1708-1777) — šveicarų botanikas, medikas ir poetas. 
Būdamas dievobaimingas mokslininkas, pasirodžius Ž. O. Lametri trak- 
tatui „Gamtinė sielos istorija“, aktyviai įsitraukė į religininkų sukeltą šio 
bedieviško traktato ir jo autoriaus kritiką. Jis per vienerius metus parašė tris 
stambias recenzijas, kuriose išplūdo „Gamtinę sielos istoriją“ ir jos autorių, 
esą prisidengusį anglo M. Čarpo slapyvardžiu, apkaltino jį pasisavinus paties 
A. Halerio mintis. Kadangi Ž. O. Lametri neturėjo galimybės viešai atsakyti 
savo kritikui, tad prie traktato „Žmogus-mašina“ pridėjo mistifikuota dedi- 
kaciją A. Haleriui, esą įkvėpusiam parašyti šį dar ateistiškesnį negu „Gam- 
tinė sielos istorija“ veikalą. Be to, Ž. O. Lametri čia dedasi esąs ištikimas 
A. Halerio mokinys. Taigi A. Halerio kaltinimas jo minčių pasisavinimu 
atsigręžė prieš patį kaltintoją, kuriam, kaip dievobaimingam žmogui, idėji- 
nė giminystė su bedieviško traktato autoriumi buvo pati skaudžiausia. 

3 Užuomina apie oficialiojo mokslo skurduma, kurio išraiška Ž. O. Lametri 
čia laiko Paryžiaus mokslų akademiją, įkurtą 1666 m. 

kinti, iš kur tas kilnus pasitenkinimas, kurį duoda pa- 
žinimas. Tokia mano pratarmės tema. Nebūsiu pirmas 
rašytojas, neturintis ko pasakyti ir trokštantis užpildyti 
savo vaizduotės skurdumą tema, kur vaizduotei nėra ką 
veikti. Pasakykite man, dvilypis Apolono vaike, žymusis 
šveicare, naujųjų laikų Frakastore“, jūs, pažįstantis viską 
vienu metu, mokantis suprasti gamtą ir, o tai dar svar- 
biau, jausti ją ir net išreikšti, pasakykite man, mokytas 
gydytojau ir dar didesnis poete, kokiais burtais pažini- 
mas valandas paverčia akimirkomis ir kokia prigimtis 
proto malonumų (plaisirs de I esprit), kurie smarkiai ski- 
riasi nuo įprastinių malonumų (plaisirs vulgaires)... Jūsų 
žavingų eilių skaitymas mane taip sujaudino, kad negaliu 
nepasakyti, kuo jos mane įkvėpė. Žmogus šiuo požiūriu 
nesvetimas mano temai. 

Kad ir koks brangus ir mielas būtų geismas, kad ir 
kaip jį girtų, matyt, tokia pat šmaikšti, kaip ir įtaigi, jau- 
no prancūzų gydytojo plunksna, jam patenkinti yra tik 
vienas būdas, virstantis jo kapu. Nors visiškas patenkini- 
mas jo galutinai nenumalšina, vis dėlto reikia tam tikro 
laiko jam atgaivinti. Kokie skirtingi proto malonumų 
4 Šiuo įvaizdžiu pabrėžiama, jog A. Haleriui palankios dvi - mokslo ir poe- 

zijos — mūzos, kurių vadovu romėnų mitologijoje buvo laikomas Apolonas. 
Todėl A. Haleris ir lyginamas su Džerolomu Frakastoru (1478-1553), italų 


mediku, astronomu, geologu ir poetu, kuris vieną savo medicinos traktatą 


„Sifilis, arba Apie prancūziškąją ligą“ (1530 m.) parašė eilėmis. 

šaltiniai! Kuo arčiau tiesa, tuo ji gražesnė. Čia malonu- 
mas ne tik patenkina geidulį; jau pats malonumo sieki- 
mas suteikia pasitenkinimą. Tas malonumas jaučiamas 
ilgai, nors suvokiamas greičiau už žaibą. Ar reikia stebė- 
tis, kad proto geismas pranašesnis už kūniškąjį tiek, kiek 
protas pranoksta kūną? Argi ne protas yra pirmutinis iš 
visų jausmų, argi ne jis yra ta vieta, kur suplaukia visi 
įspūdžiai? Ar nesidriekia jie visi iki jo lyg spinduliai iki 
juos skleidžiančio židinio? Todėl nesistenkime suvokti, 
kokie neįveikiami kerai degančią meile tiesai širdį staiga 
perkelia, taip sakant, į gražesnį pasaulį, kur ji mėgauja- 
si malonumais, vertais dievų. Iš visų gamtos burtų la- 
biausiai viliojantis, bent jau man, kaip ir jums, brangusis 
Haleri, yra filosofija. Kas gali būti garbingiau, kaip būti 
nuvestam proto ir išminties į jos šventyklą! Kokia perga- 
lė gali būti malonesnė, kaip valdyti visų protus! 

Ištirkime visus objektus malonumų, nepažįstamų 
paprastoms sieloms. Kokio tik grožio ir masto jų nėra! 
Laiką, erdvę, begalybę, žemę, jūrą, dangų, visą stichiją, 
visus mokslus, visus menus — viską apima šis geismas. 
Įspraustas į šį ankštą pasaulį, jis prasimano milijoną kitų. 
Visa gamta yra jo penas, o vaizduotė — jo triumfas. Pana- 
grinėkime tai smulkiau. 

Poezija arba tapyba, muzika arba architektūra, daina, 


šokis ir kt. suteikia svaiginančio malonumo žinovams. 

Pazvelkite į Delbar (Pirono žmoną)“ operos ložėje: čia 
baldama, čia rausdama, ji muša į taktą kartu su Rebeliu“, 
graudinasi kartu su Ifigenija, šėlsta kartu su Rolandu“ 
ir t. t. Visi orkestro garsai atsispindi jos veide kaip drobė- 
je. Jos akys darosi švelnios ir ramios, juokiasi arba įgauna 
karingos drąsos. Ją galima palaikyti pamišėle, bet ji tokia 
nėra, nebent pamišimu laikytume malonumo pajutimą. 
Ji tiktai jautri tūkstančiui grožybių, kurių nepastebiu aš. 

Volteras negalėjo susilaikyti neverkęs, žiūrėdamas į 
savo Meropę“, nes suvokė kūrinio ir aktorės vertę. Jūs 
skaitėte jo kūrinius, tačiau jis, savo nelaimei, negali skai- 
tyti jūsų kūrinių. Kas tik neskaitė jo kūrinių, kas tik jų 
neprisimena? Argi atsiras tokia nejautri širdis, kurios jie 
nejaudintų?! Argi gali jo polinkiai nepersiduoti kitiems? 
Juk kalbame apie juos su tokiu įkarščiu. 

Kai didis tapytojas — tai pastebėjau, nelabai seniai su 
malonumu skaitydamas Ričardsono“ pratarme, — kalba 


apie tapybą, kaip tik jos negiria! Jis dievina savo meną, 
pie tapybą, Kaip tik J 8 


Čia, matyt, bus įsivėlusi klaida: prancūzų poeto Aleksio Pirono (1689— 
1773) žmona buvo ne Delbar, o Marija Tereza de Bar (1688-1751) — aistrin- 
ga meile menui pasižymėjusi Paryžiaus operos teatro artistė. 

Fransua Rebelis (Rebel, 1701-1775) - prancūzų kompozitorius, produkty- 
vus operų kūrėjas, Paryžiaus operos teatro dirigentas. 

Ifigenija, Rolandas — populiarūs klasicizmo tragedijų veikėjai. 

Voltero (1694-1778) tragedija „Meropė“ buvo parašyta 1743 m. 

Samiuelis Ričardsonas (1689-1761) - anglų rašytojas, vienas iš sentimenta- 


lizmo literatūros pradininkų. 

kelia jį virš visko, net abejoja, ar gali kas nors būti lai- 
mingas, nebūdamas tapytojas. Taip susižavėjęs jis savo 
amatu! 

Kas nebuvo susižavėjęs taip, kaip Skaligeris“ arba tė- 
vas Malbranšas“, skaitydamas gražias vietas iš graikų, 
anglų, prancūzų tragiky kūrinių arba kai kuriuos filoso- 
fijos veikalus? Ponia Dasjė'“ niekada nesitikėjo to, ka jai 
žadėjo vyras, ir gavo šimtą kartų daugiau. Jeigu jauti sa- 
votišką entuziazmą, versdamas ir plėtodamas kitų min- 
tis, tai koks malonumas būna tada, kai mąstai savaran- 
kiškai. Ką reiškia tas idėjų kūrimas ir plėtojimas, pagrįsti 
pomėgiu gamtai ir teisybės ieškojimu? Kaip pavaizduoti 
tą valios arba atminties aktą, kuriuo siela lyg atsinaujina, 
savotiškai jungdama vieną mintį su kita, panašia į ją, kad 
iš jų panašumo ir sąjungos gimtų trečioji? Pasigrožėkite 
gamtos kūriniais: ji tokia vienoda, kad vos ne visi jos kū- 
riniai atsiranda tokiu pačiu būdu. 

Besaikiai jusliniai malonumai praranda savo vertę ir 
nustoja buvę malonumais. Proto malonumai šiek tiek 


panašūs į juos. Norint padaryti juos subtilesnius, kuriam 


10 Žozefas Skaligeris (1540-1609) — didžiu apsiskaitymu garsėjęs prancūzų 
humanistas, filologas. 

" Nikola Malbranšas (1638-1715) — prancūzų filosofas ir teologas. 

12 Ana Lelevr-Dasjé (Dacier, 1651-1720) — prancūzų filologo Andrė Dasjė 
žmona, aktyvi jo talkininkė, išvertusi į prancūzų kalbą Homero „Iliadą“ ir 
„Odisėją“. 

laikui reikia jų atsižadėti. Pagaliau studijos (étude), kaip 
ir meilė, turi savo ekstazės akimirkas. Tai yra, jei galima 
taip sakyti, savotiška katalepsija, arba stingulys proto, 
taip apsvaigusio nuo jį pavergusio ir sužavėjusio objekto, 
jog atrodo, kad abstrakcijos dėka jis atitrūksta nuo savo 
kūno ir nuo visko, kas jį supa, atsidėdamas tik tam, kas 
jį yra pavergę. Tas jausmas toks didelis, kad užgožia visus 
kitus. Toks yra malonumas, kurį patiriame tiek ieško- 
dami tiesos, tiek ją suradę. Spręskite apie jo kerų jėgą 
iš Archimedo ekstazės; juk žinote, kad tai jam kainavo 
gyvybę”. 

Tegul kiti puola į minią, nenorėdami pažinti arba, 
tiksliau, norėdami neapkęsti savęs; o išminčius vengia pa- 
žmonio ir ieško vienatvės. Kodėl jam malonu būti vienam 
arba su panašiais į save? Todėl, kad jo siela — ištikimas 
veidrodis. Tikrai doras žmogus, žiūrėdamas į jį, jaučia 
pasitenkinimą: jam nėra ko bijoti pažinti save, blogiausiu 
atveju gali tykoti tik malonus pavojus įsimylėti save. 

Tokiam išminčiui, kaip jūs, žvelgiančiam į žemę iš 


dangaus aukštybių, nublanksta visų kitų žmonių didin- 


“ Pasakojama, jog tuo metu, kai romėnų kariauna įsiveržė į Sirakūzų mies- 
tą, žymus senovės graikų matematikas Archimedas (apie 287-212 m. pr. 
m. e.) buvo įsigilinęs j savo smėlyje išbraižytus geometrinius brėžinius. Pri- 
bėgusiam prie jo romėnų kariui jis susierzinęs pasakė: „Pasitrauk, neužstok 
saulės, tu man trukdai žiūrėti j brėžinį“ ir čia pat krito, mirtinai pervertas 


romėno kardo. 

gumas: prabangiausi rūmai virsta lūšnomis, o pačios 
didžiausios kariuomenės — skruzdžių knibždėlynu, besi- 
pešančiu su juokingu įniršiu dėl grūdo. Jis juokiasi iš tuš- 
tybės žmonių, kurių minios užtvindo žemę ir kivirčijasi 
dėl niekų, tikrai nesuteikiančių niekam pasitenkinimo. 
Kaip iškilmingai Popas“ pradeda savo „Esė apie žmo- 
gu’! Kokie menki prieš jį atrodo didžiūnai ir karaliai! Tai 
jūs — greičiau mano draugas nei mokytojas, jūs, gavęs iš 
gamtos tokią pat, kaip Popas, genijaus galią, kuria jūs 
piktnaudžiavote, nedėkingasis, nieko nenusipelnęs moks- 
luose, — jūs išmokėte mane juoktis kaip tas didis poetas 
arba greičiau aimanuoti dėl to, kad monarchai labai rim- 
tai užsiiminėja žaisliukais ir niekučiais. Jums esu dėkin- 
gas už šią laimę. Ne, viso pasaulio pavergimas neatstoja 
to džiaugsmo, kurį patiria filosofas savo darbo kambary- 
je, apsuptas nebylių draugų, kurie jam vis dėlto pasako 
visa, ką jis trokšta išgirsti. Tegul Dievas tiktai neatima iš 
manęs sveikatos ir reikalingiausių gyvybei dalykų — tai 
viskas, ko aš meldžiu. Jei būsiu sveikas, mano siela ne- 
sišlykštėdama mylės gyvenimą. Turėdamas visa, ko reikia 
gyvybei, mano protas patenkintas puoselės išmintį. 
Taip, studijos yra malonumas bet kokiame amžiuje, 
bet kur, bet kuriuo metu ir bet kurią akimirką. Kam 


“* Aleksandras Popas (Pope, 1688-1744) — anglų klasicizmo poezijos atsto- 


vas, švietėjas deistas. 

tik Ciceronas” nežadino noro įsitikinti tuo pačiam? Stu- 
dijos yra pasilinksminimas jaunystėje, kurios veržlias 
aistras jos ramina; norėdamas gerai jų paragauti, buvau 
priverstas keletą kartų atsiduoti meilei. Meilė anaiptol 
nebaugina išminčiaus: jis moka viską suderinti ir vieną 
dalyką įvertina kitu. Debesys, temdą jo protą, nepadaro 
pastarojo tingaus; jie tik nurodo, kaip juos išsklaidyti. Iš 
tikrųjų saulė irgi ne greičiau išsklaido debesis danguje. 

Ar yra senatvėje, abejingumo amžiuje, kai žmogus 
nebepajėgia nei duoti, nei imti kitokių malonumų, di- 
desnis malonumo šaltinis už skaitymą ir mąstymą! Koks 
malonumas matyti, kaip Cia pat, tavo rankose, gimsta ir 
auga kurinys, kuris nustebins busimas kartas ir net am- 
zininkus! „Norėčiau, — vieną dieną pasakė man žmogus, 
kurio savimeilę glostė tai, kad jis rašytojas, — praleisti 
visą savo gyvenimą tik vaikščiodamas iš savo namų pas 
spaustuvininką“. Argi jis nebuvo teisus? Negi atsirastų 
tokia motina, kuri, pagimdžiusi gražų vaiką, džiaugtųsi 
labiau, negu liaupsinamas rašytojas. 

Bet kam taip liaupsinti studijų malonumus? Kas neži- 
no, jog tai — gėris, kaip ir kitos gėrybės, nesukeliantis nei 
pasibjaurėjimo, nei nerimo?! Tai neišsenkantis lobynas, 
patikimiausias priešnuodis negailestingo nuobodulio, 


"5 Markas Tulijus Ciceronas (106—43 m. pr. m. e.) - žymus romėnų oratorius, 


valstybės veikėjas, filosofas eklektikas. 

kuris visur lydi ir persekioja mus. Laimingas tas, kas su- 
traukė visų savo prietarų grandines! Tiktai toks žmogus 
gali patirti visišką pasitenkinimą, džiaugtis proto ramy- 
be, stipria, bet netrokštančia garbės siela. O tai ir yra, jei 
ne pati laimė, tai jos šaltinis. 
Stabtelkime akimirkai ir paklokime gėlių po kojo- 
. e Ive v . ° . 16 . . . 
mis tų didžių žmonių, kuriuos Minerva `, kaip ir jus, 
are e >» . o. 17 e ve 
apvainikavo nemirtingumo laurais. Stai Flora kviečia 
. en Si -18 ~v ° e o e. e . 
jus kartu su Linėjumi užkopti naujais takais į snieguo- 
tą Alpių viršūnę pasigrožėti kokio nors kalno papėdėje 
gamtos rankomis įveistu sodu: tas sodas kitados buvęs 
visas žymaus švedų profesoriaus palikimas. Iš ten jūs nu- 
sileisite į pievas, kurių gėlės tik ir laukia Linėjaus, kad jis 
galėtų surikiuoti jas tokia tvarka, kurią, rodės, ligi šiol 
jos niekino. 
Ten matau prancūzų tautos pasididžiavimą Mo- 
- 19 e. o : s ee EN v 
pertiui , kurį įvertino kita tauta. Pakyla jis iš už stalo 
e Ive e ev - 20 . E ee e 
draugo, didžiausio iš karalių, kuriuo gėrisi ir stebisi 
‘© Minerva — romėnų mitologijoje išminties deivė. 
V Flora — italikų mitologijoje deivė, gėlių, jaunystės ir jos malonumų globėja. 
18 Karlis Linėjus (1707-1778) — žymus švedų gamtininkas, pirmosios moksli- 
nės augalų ir gyvūnų klasifikacijos kūrėjas. 
'* Pjeras Lui Moro Mopertiui (1698-1759) - žymus prancūzų matematikas, 
fizikas, astronomas ir geografas, talentingas mokslo organizatorius. 
20 Kalbama apie Prūsijos valdovą Frydrichą II, 1745 m. pakvietusį P. L. 
M. Mopertiui užimti Prūsijos mokslų akademijos prezidento postą. Prezi- 


dentas, kuris buvo kilęs iš to paties krašto kaip ir Z. O. Lametri, pasirūpino, 


kad jo kraštietis būtų 1748 m. Frydricho II pakviestas akademiku. 

visa Europa. Kur jis eina? Į Gamtos tarybą, kur jo laukia 
Niutonas“. 

Ką galima pasakyti apie chemiką, geometrą, fiziką, 
mechaniką, anatomą ir pan.? Skrosdamas lavoną, jis 
patiria beveik tokį pat malonumą, kokį kitados patyrė 
žmogus, suteikęs jam gyvybę. 

Tačiau viskas nublanksta prieš gydymo meną. Gydy- 
tojas — tai buvo pasakyta dar iki manęs — vienintelis filo- 
sofas, turįs nuopelnų tėvynei; jis pasirodo, panašiai kaip 
Elenos broliai “, gyvenimo audrų sūkury. Kokia magija, 
kokie kerai! Vien jo vaizdas nuramina kraują, nutildo 
sujaudintą sielą ir įžiebia nelaimingų mirtingųjų širdy- 
se saldžią viltį. Jis skelbia gyvybę ir mirtį, panašiai kaip 
astronomas, numatantis užtemimą. Kiekvienas turi savo 
deglą, kuriuo sau pasišviečia. Tačiau jeigu protas džiau- 
giasi, atrasdamas dėsnius, kurie jį valdo, tai koks džiaugs- 
mas — jūs tai žinote iš kasdienių sėkmingų darbų — koks 
džiaugsmas apima jus, kai tikrovė pateisina tą drąsą! 

Taigi pirmutinė mokslų nauda yra pats užsiėmimas 


jais; tai tikras ir tvirtas gėris. Laimingas žmogus, turįs 


21 Užuomina apie įsaką Niutoną (1642-1727) atspindi šio anglų mokslininko 
didžiulį poveikį XVIII a. švietėjams. 

*2 Senovės graikų mitologijoje Elenos broliais buvo vadinami gražuolės Ele- 
nos sūnūs Kastoras ir Poluksas. Bendrinis jų vardas — Dioskurai. Šitaip se- 
novėje vadinta ir elektros iškrova, vykstanti aukštai išdėstytuose daiktuose, 


susikaupus audros debesims. 

potraukį tyrinėti! Dar laimingesnis tas, kuris mokslu gali 
išvaduoti protą nuo iliuzijų, o sielą — nuo tuštybės; tai tas 
geidžiamas tikslas, prie kurio jus dar vaiką vedė išminties 
ranka, o daugybė pedantų, pusę amžiaus nemigo naktų 
praleidusių prie darbų, sulinkę daugiau nuo prietarų naš- 
tos negu nuo laiko, atrodo, išmoko visko, tik ne galvoti. 
Iš tikrųjų šis sugebėjimas labai retas tarp mokslininkų, 
nors jis, atrodo, turėtų būti visų kitų mokslų vaisius. 
Kaip tik šį sugebėjimą lavinau nuo pat vaikystės. Spręs- 
kite pats, maloningasis pone, ar man pavyko, ir tebūnie 


jums visada brangus šis mano draugiškumo ženklas. 

Išminčiui neužtenka gamtos ir tiesos; pastarąją jis turi 
išdrįsti išdėstyti nedaugeliui tų, kurie nori ir gali mąsty- 
ti, nes kitiems, savanoriškiems prietarų vergams, neįma- 
noma pasiekti tiesos, kaip varlėms — išmokti skraidyti. 

Visas filosofijos sistemas, tiriančias žmogaus sielą, aš 
sujungiu į dvi. Pirmoji ir pati seniausioji yra materialisti- 
nė sistema, antroji — spiritualizmas. 

Metafizikai, mane, kad materija gali sugebėti mąsty- 
ti, neužsitraukė jokios gėdos. Kodėl? Todėl, kad jie buvo 
pranašesni (šiuo atveju tai yra pranašumas), neaiškiai tai 
išreikšdami. Iš tikrųjų klausti, ar pati materija gali mąs- 
tyti, tai tas pats, kaip klausti, ar ji gali rodyti valandas. Iš 
anksto galima numatyti, kad išvengsime tos povandeni- 
nės uolos, į kurią taip nelemtai atsitrenkė Lokas““. 

Leibnico““ šalininkai iš savo monadų surentė nesu- 
vokiamą hipotezę. Jie greičiau sudvasino materiją, negu 
sumaterialino sielą. Argi galima apibrėžti būtybę, kurios 
prigimtis mums visiškai nežinoma? 

233 Džonas Lokas (1632-1704) — anglų filosofas, materialistinio sensualizmo 
pradininkas, kritikavęs įgimtų idėjų koncepciją. 


24 Gotfrydas Vilhelmas Leibnicas (1646-1716) — žymus vokiečių filosofas, 


matematikas, koncepcijos apie nedalomas daleles - monadas - kūrėjas. 

Dekartas” ir visi dekartininkai, prie kurių anksčiau 
buvo priskiriami Malbranšo šalininkai, darė tą pačią 
klaidą. Jie tarė žmoguje esant dvi skirtingas substancijas, 
tarsi jas būtų matę ir gerai suskaičiavę. 

Patys išmintingiausieji teigė, kad sielą galima pažinti 
tiktai tikėjimu; vis dėlto jie, kaip protingos būtybės, nu- 
sprendė pasilikti teisę tyrinėti tai, kas Šventajame Rašte 
nusakoma žodžiu „dvasia“, kuriuo suprantama Žmogaus 
siela. Jeigu savo tyrinėjimuose jie nesutaria šiuo klausimu 
su teologais, tai negi pastarieji yra vieningesnės nuomo- 
nės visais kitais klausimais? 

Štai jums keliais žodžiais visų jų samprotavimų re- 
zultatai. 

Jeigu Dievas yra, jis yra tiek gamtos, tiek apreiskimo 
kūrėjas; apreiškimą jis davė tam, kad paaiškintų gamtą, 
o protą tam, kad suderintų juos abu. 

Nepasitikėti žiniomis, kurių galima pasisemti tyrinė- 
jant gyvus kūnus, — vadinasi, gamtą ir apreiškimą laikyti 
viena kitą naikinančiomis priešybėmis ir drįsti pripažinti 
nesąmonę, kad Dievas prieštarauja sau pačiam įvairiuose 
kūriniuose ir mus apgaudinėja. 

Jei yra apreiškimas, tai jis negali prieštarauti gamtai. 
Tiktai gamtos padedami, galime suvokti evangelijos žo- 


25 Renė Dekartas (1596-1650) — žymus prancūzų filosofas dualistas, vienas iš 
naujųjų laikų gamtos mokslų metodologijos kūrėjų. 

džių prasmę, nes geriausias jų aiškintojas yra patirtis. Iš 
tikrųjų visi kiti komentatoriai iki šiol tik iškraipydavo tie- 
są. Apie tai galima spręsti iš „Gamtos reginio“ autoriaus“. 
„Nuostabu, — sako jis apie Loką, — kad žmogus taip nu- 
vertino mūsų sielą, jog mano, kad ji sukurta iš purvo, 
protą drįsta paskelbti tikėjimo paslapčių teisėju ir arbitru, 
nes, — priduria jis, — kokį keistą supratimą žmonės turė- 
tų apie krikščionybę, jeigu pradėtų vadovautis protu?“ 

Tokiais samprotavimais ne tik nieko nepaaiškina- 
ma apie tikėjimą, bet ir lengvabūdiškai prieštaraujama 
tiems, kurie mano galį paaiškinti šventąsias knygas, ir 
man beveik gėda gaišti laiką jiems paneigti. 

Pirma. Proto vertė priklauso ne nuo skambaus, tačiau 
bereikšmio žodžio, o nuo jo galios, apimties arba įžval- 
gumo. Todėl siela, kuri sukurta iš purvo, tačiau yra pajėgi 
tarsi vienu žvilgsniu suvokti daugybės sunkiai suvokiamų 
idėjų ryšius bei seką, atrodo, yra verta daugiau už buką 
ir kvailą sielą, sukurtą kad ir iš pačių brangiausių ele- 
mentų. Kas rausta drauge su Plinijumi“" dėl žemos mūsų 


kilmės, tas anaiptol nėra filosofas. Tai, kas atrodo žema, 


26 „Gamtos reginio“ („Spectacle de la Nature“) autorius abatas Noelis An- 
tuanas Pliušas (Plucke, 1688-1761) užsiiminėjo fizika ir stengėsi suderinti 
gamtos mokslą su religija. 

*/ Gajus Plinijus Antrasis (Vyresnysis) (23—79 m. e. m.) — romėnų rašytojas, 
mokslininkas, valstybės veikėjas, 37 knygų veikalo „Gamtos istorija“ („Na- 


tūralis Historia“) autorius. 

šiuo atveju yra vertingiausias dalykas, į kurį gamta, atro- 
do, yra įdėjusi daugiausia išmonės ir išradingumo. Kaip 
žmogus, net jeigu jis būtų kilęs iš dar žemesnio šaltinio, 
vis dėlto būtų tobuliausias iš visų būtybių, panašiai taip 
ir siela, nesvarbu, kokios ji būtų kilmės, jeigu tiktai ji 
tyra, kilni ir tauri, yra graži ir daro vertą pagarbos kiek- 
vieną, kas ja apdovanotas. 

Antrasis Pliušo samprotavimo metodas man atrodo 
klaidingas pačia savo sandara, nestokojančia fanatizmo; 
jeigu mūsų tikėjimas prieštarauja aiškiems principams, 
neginčijamoms tiesoms, tai apreiškimo ir jo kūrėjo gar- 
bei reikėtų manyti, kad jis yra klaidingas ir kad mes vis 
dar nesuvokiame evangelijos žodžių prasmės. 

Viena iš dviejų: arba viskas — ir gamta, ir apreiški- 
mas — yra apgaulė, arba tiktai bandymu galima paaiš- 
kinti tikėjimą. Negi gali būti kas nors juokingesnio už 
mūsų autoriaus nuomonę? Aš taip ir girdžiu peripateti- 
ką” sakant: „Negalima tikėti Toričelio“" bandymais, nes 
jei patikėsime jais ir liausimės bijoję tuštumos, tai kokia 


keista bus mūsų filosofija!“ 


28 Peripatetikas — Aristotelio filosofijos šalininkas. Pavadinimas kilęs nuo 
sen. graikų k. žodžio neputateu (vaikščioju). Mat Aristotelio įsteigtoje filo- 
sofinėje mokykloje — Likėjuje — populiariausia mokymo forma buvo moky- 
tojo pokalbis su mokiniais vaikštinėjant Likėjo alėjomis. 

2 Evandželistas Toričelis (1608-1647) — italų fizikas ir matematikas, gyvsi- 


dabrinio barometro išradėjas. 

Parodžiau, koks klaidingas Pliušo“" samprotavimas, 
visų pirma dėl to, jog įrodyčiau, kad jeigu ir yra apreiški- 
mas, tai jo neįmanoma įrodyti vien bažnyčios autoritetu, 
nepatikrinus protu (visi, kas bijo proto, teigia priešin- 
gai); antra, dėl to, kad apginčiau nuo išpuolių metodą 
tų, kurie norėtų pasukti mano nurodytu keliu, leidžian- 
čiu paaiškinti visus antgamtinius reiškinius, kurių sa- 
vaime, remiantis iš gamtos gautomis žiniomis, suvokti 
negalima. 

Bandymas ir stebėjimas šiame darbe turi būti vie- 
ninteliai mūsų vadovai. Jų be galo daug gydytojų, kurie 
kartu buvo ir filosofai, raštuose, tačiau jų nerasi filosofų, 
nebuvusių gydytojais, darbuose. Gydytojai ištyrinėjo ir 
išaiškino žmogų, tiktai jie vieni mums atskleidė spyruo- 
kles, slypinčias po apvalkalu, slėpusiu nuo mūsų akių tiek 
stebuklų; tiktai jie, ramiai stebėdami mūsų sielą, tūkstan- 
čius kartų rado ją ir skurdžią, ir didingą, per daug nenie- 
kindami pirmosios jos būsenos ir per daug nesigėrėdami 
antrąja. Tiktai gydytojai, kartoju tai dar kartą, turi teisę 
apie tai kalbėti. Ką galėtų mums šiuo klausimu pasaky- 
ti kiti, ypač teologai? Argi ne juokinga girdėti, kaip jie 
nesivaržydami sprendžia klausimus, apie kuriuos nieko 
30 Jis aiškiai daro loginę klaidą petitio piincipii („užbėgimas už akių pagrin- 


dui“ (/ot.)). Logikos klaida įrodyme. Ją sudaro tai, kad išvada daroma iš 


teiginio, kuris pats dar turi būti įrodytas. 

neišmano ir nuo kurių visiškai nukrypsta savo painiuose 
išvedžiojimuose, nuvedusiuose juos į aibę prietarų arba, 
paprastai sakant, į fanatizmą, dėl kurio jie, aiškindami 
kūno mechanizmą, tampa dar didesni neišmanėliai. 

Tačiau, nors ir pasirinkome geriausius vadovus, savo 
kelyje dar susidursime ne su vienu keblumu ir kliūtimi. 

Žmogus yra tokia sudėtinga mašina, kad iš karto 
tiesiog neįmanoma jo aiškiai įsivaizduoti, juo labiau — 
apibrėžti. Štai kodėl visi tyrimai 2 priori, kuriuos atliko 
didžiausi filosofai, norėdami, taip sakant, pakilti dvasios 
sparnais, buvo be rezultatų. Todėl tik tyrimais 2 poste- 
riori, t. y. stengiantis rasti sielą tarsi kūno organuose, 
galima atskleisti pačią žmogaus prigimtį, nesakau, kad 
akivaizdžiai, bet įmanoma pasiekti didžiausią patikimu- 
mą šiuo klausimu. 

Vadovaukimės bandymu ir palikime ramybėje filo- 
sofų tuščių tyrinėjimų istoriją. Esant aklam, tikėti, kad 
galima apsieiti be vedlio, - aklumo viršūnė. Visiškai tei- 
sus vienas mūsų amžininkas, sakydamas, kad tiktai tuš- 
tybė nesugeba pasinaudoti antrinėmis priežastimis lygiai 
taip pat, kaip ir pirminėmis. Galima ir net reikia gėrėtis 
visais, net pačiais nereikšmingiausiais, didžiųjų genijų, 
kaip Dekartas, Malbranšas, Leibnicas, Volfas“ ir kt., 


31 Christianas Volfas (1679—17$4)-vokiečių filosofas idealistas, G. V. Leibni- 


co filosofijos sistemintojas ir populiarintojas. 

darbais; o kiek naudos, leiskite paklausti, gauna žmonės 
iš jų gilių samprotavimų ir visų darbų? Taigi pirmiausia 
išsiaiškinkime ne tai, ką žmonės galvojo, o tai, ką reikia 
galvoti, norint ramiai gyventi. 

Kiek temperamentų, tiek protų, charakterių ir įvairių 
papročių. Net Galenas““ žinojo šią tiesą, kurią ne Hipo- 
kratas”, kaip teigia „Sielos istorijos“ autorius“, o De- 
kartas išplėtojo iki teiginio, kad tik medicina, keisdama 
kūną, galinti pakeisti dvasią ir papročius. Iš tikrųjų, pri- 
klausomai nuo prigimties, kiekio ir įvairaus derinio skys- 
čių, kurie sukuria melancholišką, cholerišką, Hegmatiska 
arba sangvinišką temperamentą, kiekvienas žmogus yra 
nepakartojamas. 

Serganti siela čia gęsta ir nerodo jokių gyvybės zen- 
klų, čia lyg padvigubėja: taip ji šėlsta; bet proto apte- 
mimas praeina, ir pasveikęs kvailys vėl virsta protingu 
žmogumi. 

Kartais protingiausias žmogus tampa bepročiu ir 
nebepažįsta pats savęs, tuomet likite sveikos visos taip 
brangiai ir per tokį vargą įgytos žinios. 

*? Klaudijus Galenas (apie 130 — apie 200) — romėnų gydytojas, antikinės me- 
dicinos klasikas. 

* Hipokratas (460 — apie 377 m. pr. m. e.) — senovės graikų gydytojas, dėl 
didžiulių nuopelnų medicinai pramintas „medicinos tėvu“. 

34 Čia Ž. O. Lametri sąmoningai klaidina skaitytoją, norėdamas įtikinti, jog 


traktatų „Gamtinė sielos istorija“ ir „ZŽmogus-mašina“ autoriai yra skirtingi 


žmonės. 

Štai paralitikas, kuris klausia, ar jo koja yra lovoje; 
štai kareivis, kuriam atrodo, kad dar tebeturi nukirstą 
ranką. Atsiminimai apie ankstesnius pojūčius ir vietą, su 
kuria siela įprato juos sieti, sukelia jam iliuziją ir savotiš- 
ką kliedesį. Užtenka tik paminėti nesamą jo kūno dalį, ir 
jis prisimins ją ir pajus visus jos judesius; dėl to vaizduotė 
patiria nenusakomą kančią. 

Vienas, artinantis mirčiai, rauda kaip vaikas, kitas — 
juokiasi. Ko reikėjo, norint Gajaus Julijaus”, Senekos““, 
Petronijaus” drąsą paversti silpnadvasiškumu ar bailu- 
mu? Blužnies ar kepenų sutrikimo arba vartų venos už- 
akimo. Kodėl? Todėl, kad, sutrikus vidaus organams, 
sutrinka ir vaizduotė, o dėl to atsiranda visi šie savotiški 
isterijos ir hipochondrijos reiškiniai. 

Ką naujo galėčiau pasakyti apie tuos, kurie įsivaiz- 
duoja pavirtę vilkolakiais, gaidžiais, vampyrais ir kurie 
mano, jog mirusieji čiulpia jų kraują? Ar verta sustoti prie 
tų, kuriems atrodo, kad jų nosis ar kita kūno dalis yra 
iš stiklo, ir kuriems reikia patarti gulėti ant šiaudų, kad 
jie nebijotų susimušti. O kad jie vėl atgautų sugebėjimą 
35 Gajus Julijus Cezaris (100—44 m. pr. m. e.) — romėnų politikas, karvedys, 

oratorius ir rašytojas. 

36 Lucijus Anėjus Seneka (apie 4—65 m. e. m.) — romėnų filosofas stoikas, de- 
rinęs savo filosofinę koncepciją su Platono mokslu ir kai kuriais panteizmo 
bei Epikūro teiginiais. 

37 Gajus Petronijus (? — mirė apie 66 m. e. m.) - Romos aristokratas epikūrie- 


tis, rašytojas satyrikas. 

valdyti savo sąnarius ir pajustų savo kūną, reikia uždegti 
po jais šiaudus, sukelti baimę, jog sudegs; toks išgąstis 
kartais išgydo paralyžių. Tik prabėgomis užsimenu apie 
šiuos visiems žinomus dalykus. 

Nekalbėsiu plačiai ir apie miego poveikį. Tik pažvel- 
kite į nusikamavusį kareivį! Jis knarkia apkasuose, griau- 
džiant šimtams pabūklų. Jo siela negirdi nieko, jo mie- 
gas — tikra apopleksija. Jeigu greta jo sprogtų bomba, jos 
smūgį jis pajustų ko gero menkiau, negu po jo kojomis 
atsidūręs vabzdys. 

Kita vertus, žmogus, kamuojamas pavydo, neapy- 
kantos, godumo ir garbės troškimo, niekaip negali rasti 
ramybės. Nei pati ramiausia vieta, nei gaiviausi ir labiau- 
siai raminantys gėrimai nieko nepadeda tam, kieno šir- 
dis neatsikratė aistrų naštos. 

Siela ir kūnas užmiega kartu. Kraujui rimstant, visą 
mašiną pamažu užplūsta rimties ir ramybės jausmas; sie- 
la palengva apsunksta drauge su vokais, silpsta kartu su 
smegenų skaidulomis ir kartu su visais kūno raumenimis 
iš lėto nugrimzta į visišką užmarštį. Pastarieji nebenulai- 
ko galvos svorio, siela nebepakelia minčių naštos ir pasi- 
neria į miegą tarsi į nebūtį. 

Jei kraujo apytaka pernelyg greita, siela negali uzmig- 
ti. Jei siela yra per daug susijaudinusi, kraujas negali nu- 


rimti: jis pašėlusiai ir triukšmingai tvinksi gyslose; tokios 


35 


yra dvi viena kitą veikiančios nemigos priežastys. Vien 
baimė, patirta per sapną, verčia širdį plakti dvigubai 
greičiau ir, panašiai kaip stiprus skausmas arba skubūs 
reikalai, atima mums būtiną malonų poilsį. Pagaliau, 
kaip miegą sukelia tik nutrūkusi sielos veikla, taip net 
nemiegant (tokiu atveju tai yra tik pusiau nemiegojimas) 
siela neretai trumpam užmiega, pasineria į snaudulį; tai 
rodo, kad ji ne visada laukia kūno, norėdama užmigti; 
jei tada ji ir neužmiega kaip reikiant, tai labai nedaug iki 
to betrūksta, nes ji negali sutelkti dėmesio nė į vieną iš 
daugybės neaiškių minčių, kurios, jei galima taip sakyti, 
užplūsta mūsų smegenų atmosferą, panašiai kaip debesys 
padangę. 

Čia negalima nepaminėti opijaus, nes jis glaudžiai 
susijęs su miegu. Panašiai kaip vynas, kava ir kita, jis ap- 
svaigina kiekvieną savaip, priklausomai nuo dozės. Jis pa- 
daro žmogų laimingą, nugramzdindamas į būseną, kuri, 
atrodo, turėtų būti greičiau jausmų kapinėmis, — taip ji 
panaši į mirtį. Kokia maloni užmarštis! Siela norėtų pa- 
silikti joje amžinai. Kankinama didžiausių skausmų, da- 
bar ji jaučia tik malonumą, nes daugiau nebesikamuoja ir 
mėgaujasi palaiminga ramybe. Opijus paveikia net valią: 
jis priverčia sielą, kuri norėtų būti budri ir linksmintis, 
pasipriešinti savo norui ir užmigti. Nutyliu apie nuodų 


poveikį. Vyno priešnuodis kava, skatindama vaizduotę, 

pašalina galvos skausmus bei rūpesčius ir nesukelia, kaip 
vynas, pagirių kitą dieną. 

Dabar patyrinėkime kitus sielos poreikius. Žmogaus 
kūnas — tai mašina, pati užsukanti savo spyruokles, gy- 
vas amžinojo judėjimo įsikūnijimas. Maistas jame atga- 
mina tai, ką karštis sueikvoja. Be maisto siela nyksta, 
niršta ir išsekusi miršta. Ji primena žvakę, kurios liepsna 
prieš užgesdama akimirksniui plyksteli. Tačiau pape- 
nėkite kūną, įpilkite į jo vamzdyną gyvybingų sulčių ir 
stiprinančių gėrimų, ir tuomet siela, tapusi stipri kaip ir 
jie, įgys drąsos ir pasidarys panaši į kareivį, kuris, išgėręs 
vandens, būtų pabėgęs, o dabar, pagautas įkarščio, dun- 
dant būgnams, žvalus pasitinka mirtį. Lygiai taip pat 
karštas vanduo jaudina kraują, o šaltas — jį ramina. 

Kokia didelė maisto galia! Jis grąžina nusiminusiai 
širdžiai džiaugsmą, kuriuo užsikrečia kiti puotos svečiai, 
išreikšdami jį skambiomis dainomis, kurias ypač mėgsta 
prancūzai. Tiktai melancholikai būna prislėgti, ir moks- 
lininkai nelabai linkę linksmintis. 

Nuo žalios mėsos žvėris dar labiau sužvėrėja; tas pat 
būtų ir su žmonėmis, jei jie vartotų tokį maistą; kiek tai 
teisinga, galima spręsti iš to, kad anglai, kurie valgo ne 
visai iškeptą, o pusžalę ir kruviną mėsą, atrodo, yra dau- 
giau ar mažiau žiaurūs kaip tik dėl tokio maisto ir kitų 


priežasčių, kurių poveikį galima pašalinti tik auklėjimu. 

Toks žiaurumas sukelia sielos didybę, neapykantą, panie- 
ką kitoms tautoms, nesusivaldymą ir kitokius jausmus, 
gadinančius charakterį, panašiai kaip prastas maistas pa- 
daro protą buką ir nerangų: tingumas ir suglebimas yra 
būdingiausi jo požymiai. 

Popas gerai žinojo smaližystės jėgą, sakydamas: „Rūs- 
tusis Kasijus“ nuolat kalba apie dorovę ir mano, jog kiek- 
vienas, kuris pakenčia nedorėlius, pats yra nedorėlis. Šie 
gražūs jausmai jam būdingi tik ligi pietų, o kai ateina 
pietų metas, jam mielesnis yra niekšas, kurio geriausias 
stalas, negu skurdžiai mintantis šventasis. 

„Pasižiūrėkite, — sako jis kitur, — į tą patį žmogų, kai 
jis sveikas ir kai serga, kai turi gerą vietą ir kai ją praran- 
da, ir pamatysite, kaip jis brangina gyvybę arba nieki- 
na ją. Tai patrakėlis medžioklėje, girtuoklis provincijos 
priėmime, mandagus pokylyje, geras draugas mieste, o 
rūmuose — žmogus be jokios garbės.“ 

Šveicarijoje buvo teisėjas pavarde Steigeris de Vitigho- 
fenas; alkanas jis būdavo teisingiausias ir atlaidžiausias 
iš visų teisėjų; tačiau vargas nelaimingiesiems, atsidūru- 
siems kaltinamųjų suole, kai jis būdavo sočiai papietavęs! 
Tuomet jis virsdavo visiškai kitu žmogumi, galinčiu pa- 
karti tiek kaltą, tiek nekaltą. 


38 Gajus Kasijus Longinas (? — mirė 42 m. pr. m. e.) - Romos politinis veikė- 


jas, vienas iš sąmokslo prieš Cezarį organizatorių. 

Mes mąstome ir esame dori žmonės tik tada, kai bū- 
name gerai nusiteikę ir žvalūs; viskas priklauso nuo to, 
kaip dirba mūsų mašina. Kartais galima net pamanyti, 
kad siela yra skrandyje ir kad van Helmontas““, jos bu- 
veine laikęs skrandžio prievartį, klydo tik tiek, jog dalį 
palaikė visuma. 

Prie kokių tik kraštutinumų nepriveda žiaurus alkis! 
Nebelieka jokios pagarbos net tam, kam turime būti dė- 
kingi už gyvybę arba kam mes davėme gyvybę; sudras- 
kome juos į gabalus, keldami šiurpias puotas, ir šitame 
šėlsmo protrūkyje silpnesnis visada tampa stipresnio- 
jo auka. 

Nėštumas, tas geidžiamas mažakraujystės varžovas, 
dažniausiai ne tik sugadina skonį, lydintį abi būsenas, 
bet kartais priverčia sielą atlikti bjauriausius darbus — tai 
staigaus siuto padariniai, nuslopinantys netgi prigimties 
dėsnį. Taigi smegenys, ta proto gimda, iškrypsta kartu 
su kūno gimda. 

Koks skirtingas šėlsmas apima vyrus ir moteris, ka- 
muojamus susilaikymo ir trykštančios sveikatos! Drovi ir 
kukli mergina ne tik praranda bet kokią gėdą ir kuklu- 
mą, bet ir pradeda į kraujomaišą žiūrėti taip, kaip paleis- 
tuvė į svetimoteriavimą. Jeigu jos geismas nebūna tuoj 


3? Jonas Baptistas van Helmontas (1577-1644) — olandų gamtotyrininkas ir 


gydytojas, tvirtinęs, jog visi organizmo vyksmai tėra tik cheminiai procesai. 

pat patenkintas, nelaimingoji gali ne tik susirgti nimfo- 
manija ar pamišti, bet ir mirti nuo ligos, kuriai gydytojų 
netrūksta. 

Reikia būti aklam, kad nepastebėtum, kaip amžius 
veikia protą. Siela priklauso nuo kūno ir auklėjimo. 
Gražiosios lyties siela priklauso dar ir nuo subtilaus tem- 
peramento: iš čia tas moteriškas švelnumas, jausmingu- 
mas, aistringumas, pagrįsti greičiau aistra, o ne protu, tie 
būgštavimai, prietarai, kurių pėdsakas vargiai beišdyla, 
ir t. t. Vyras, pasižymintis tvirtesne smegenų ir nervų 
sandara, yra guvesnio proto ir energingesnių veido bruo- 
zu; išsilavinimas, kurio stinga moterims, suteikia jo sielai 
naujų jėgų. Ar įmanoma, kad, susilaukęs tokios gamtos ir 
meno pagalbos, jis nepasidarytų dėkingesnis, kilnesnis, 
pastovesnis draugystėje, tvirtesnis nelaimėje ir t. t. Ta- 
čiau iš esmės mes pritariame „Laiškų apie fizionomijas“ 
autoriaus minčiai, jog tas, kas geriausias proto ir kūno 
savybes susieja su pačiais švelniausiais ir subtiliausiais 
jausmais, neturi pavydėti mums dvigubos jėgos, kuri ti- 
kriausiai vyrui duota tik tam, kad jis galėtų, pirma, ge- 
riau suvokti grožio kerus ir, antra, visiškai patenkintų 
gražuolių malonumus. 

Nereikia būti tokiam žymiam fizionomistui, kaip mi- 
nėtas autorius, kad iš veido išraiškos ir bruožų galėtum 


spręsti apie proto savybes, jei tik tie bruožai yra pakanka- 

mai išraiškingi. Taip pat nereikia būti žymiam gydytojui, 

kad galėtum nustatyti ligą iš jos akivaizdžių požymių. 
vee ° . . = - 40 . . eo o . 

Įsižiūrėkite į Loko, Stalio”, Burhavės, Mopertiui ir kitų 

portretus, ir jūs nė kiek nenustebsite, išvydę valingus jų 

veidus, erelio akis. Peržiūrėkite daugybę kitų portretų, 

ir visada atskirsite gražų žmogų nuo genialaus, o dažnai 

ir dorą — nuo sukčiaus. Pavyzdžiui, buvo pastebėta, kad 
. v 41 ve ey e 

vieno žymaus poeto” portrete sukčiaus išvaizda dera su 

Prometėjo ugnimi. 

Istorija mums pateikia puikų pavyzdį apie oro po- 
ia : . T í 42 ; 
reikio galią. Garsusis kunigaikštis de Gizas™ buvo taip 
: ae ae ; 43 : Saa a 
tvirtai įsitikinęs, kad Henrikas III, kurio valdžioje jis 
buvo ne kartą, niekada neišdrįs jo nužudyti, jog išvažiavo 

. . =. 44 ve . . . ov . 

į Blua. Kancleris Siverni™ sužinojęs apie jo išvykimą, su- 

šuko: „Jis žuvęs!“ Kai jo lemtinga pranašystė pasitvirtino, 

žmonės kanclerį paprašė paaiškinti, kuo jis rėmėsi taip 
sakydamas. „Jau dvidešimt metų, — tarė jis, — aš pažįstu 

40 Georgas Emslas Stalis (Stahl, 1660-1734) — vokiečių chemikas ir medikas, 
flogistono teorijos kūrėjas, pagrindinis vitalizmo teoretikas. 

41 Turimas galvoje Volteras. Manoma, jog ši replika tapo Voltero priešiškumo 
Ž. O. Lametri atžvilgiu priežastimi. 

42 Henrikas Gizas (1550-1588) — Lotaringijos hercogas, Katalikų lygos vadei- 
va, vienas iš aktyviausių Baltramiejaus nakties skerdynių (1572 m.) organi- 
zatorių. 

* Henrikas III (1551-1589) — Prancūzijos karalius nuo 1574 metų, hercogų 
Gizų priešininkas. 


44 Pilypas Juro de Šiverni (Chiverny, 1528-1599) — Prancūzijos politinis vei- 


kėjas, vienu metu buvęs kanclerio poste. 

karalių; iš prigimties jis geras ir net silpnas, tačiau paste- 
bėjau, kad dėl menkiausio nieko jis netenka kantrybės ir 
net ima širsti tuomet, kai šalta“. 

Vienų tautų protas lėtas ir nepaslankus, kitų — guvus, 
žvitrus, įžvalgus. Kodėl taip yra? Iš dalies dėl skirtingo 
maisto, kuriuo jos minta, kita vertus — dėl skirtingų jų 
protėvių sėklų“, taip pat dėl skirtingų elementų, plūdu- 
riuojančių beribėje erdvėje. Protas, kaip ir kūnas, turi 
savo epidemines ligas ir savo skorbuta. 

Klimato įtaka tokia didelė, jog žmogus, persikėlęs ki- 
tur, ir nenorėdamas jaučia jo poveikį. Toks žmogus - lyg 
judrus augalas, pats persisodinęs į kitą dirvą; jei klimatas 
naujoje vietoje pasikeičia, jis arba išsigimsta, arba pasi- 
taiso. 

Mes perimame nejučiom iš žmonių, su kuriais gyve- 
name, jų gestus, tartį, panašiai kaip nejuciom užsimer- 
kiame nuo gresiančio smūgio; dėl tos pačios priežasties 
žiūrovo kūnas mechaniškai ir prieš savo valią mėgdžioja 
gero mimo judesius. 

Visa tai, ką pasakiau, rodo, jog protingam žmogui 
geriausia draugija yra jis pats, jei negali rasti panašių į 
save. Nelavinamas protas atbunka jo neturinčių žmonių 
draugijoje: žaidžiant blogai paduotas kamuolys blogai ir 


* Gyvulių ir žmogaus istorija rodo, kad tėvų sėkla turi įtakos vaiko protui ir 


kūnui. 

grąžinamas. Aš geriau vertinu protingą žmogų be jokio 
išsilavinimo, jei tik jis pakankamai jaunas, o ne blogai 
išsilavinusį. Neišlavintas protas panašus į provincijos su- 
gadintą aktorių. 

Taigi tarp įvairių sielos ir kūno būsenų visada yra ry- 
šys. Tačiau, norėdami geriau įrodyti šią priklausomybę 
ir jos priežastis, pasinaudokime lyginamąja anatomija: 
išskroskime žmogaus ir gyvulių vidurius. Kaipgi pažin- 
sime žmogaus prigimtį, jei nepalyginsime jo ir gyvulių 
sandaros?! 

Apskritai keturkojų smegenys yra beveik tokios pa- 
čios formos ir sandaros kaip ir žmogaus. Ta pati forma, 
toks pat visų dalių išdėstymas, pagrindinis skirtumas tik 
tas, kad žmogaus smegenys kūno apimties atžvilgiu yra 
didžiausios ir raukšlėčiausios iš visų gyvūnų. Po jo eina 
beždžionė, bebras, dramblys, šuo, lapė, katė ir kt. — gy- 
vūnai, panašiausi į žmogų, nes pastebima laipsniška jų 
smegenų pūslėtojo audinio analogija. Lančizis“ anks- 
čiau už velionį de la Peironi““ nustatė, kad smegenys yra 
sielos buveinė, tačiau pastarasis šią nuomonę pagrindė ne 
vienu bandymu. 
4° Džovanis Marija Lančizis (1654-1720) — italy medikas, tyręs smegenų ligas 

ir apskritai nervų sistemą. 
* Fransua Žigo de la Peironi (1678—1747)—pranciizy medikas, pagarsėjęs 


kaip chirurgas ir anatomas. 1708 m. jis suformulavo išvadą, jog ta smegenų 


dalis, kuri atlieka „sielos“ funkcijas, yra gruoblėtoji medžiaga. 

Po visų keturkojų pagal smegenų dydį eina paukščiai. 
Žuvys turi didelę galvą, tačiau tuščią, kaip ir daugelio 
žmonių. Jos visai neturi jungiamojo audinio ir labai ma- 
zai smegenų, kurių visiškai neturi vabzdžiai. 

Nesigilinsiu į gamtos formų įvairumą ir nekursiu hi- 
potezių apie jas, nes tiek vienų, tiek kitų yra daugybė, 
kaip galima lengvai įsitikinti perskaičius vien Vilio vei- 
kalus „De cerebro“ ir „De anima brutorum“”. 

Padarysiu tik tas išvadas, kurios aiškiai pagrįstos šiais 
nenuginčijamais tyrimais: pirma, kad žvėrys, kuo ma- 
ziau jie turi smegenų, tuo yra Ziauresni; antra, kad šio 
organo dydis, atrodo, tiesiogiai priklauso nuo gyvulių 
klusnumo (docilité); trečia, kad veikia tam tikras gamtos 
dėsnis, pagal kurį kuo daugiau gaunama proto, tuo dau- 
giau nustojama instinkto. Kas persveria — nauda ar žala? 

Beje, nemanykite, jog aš tvirtinu, kad apie gyvulių 
klusnumą galima spręsti vien iš smegenų dydžio. Dar rei- 
kia, kad kokybė atitiktų kiekybę, o kietos ir skystos kūno 
dalys sudarytų pusiausvyrą, kuri yra sveikatos pagrindas. 

Nors silpnapročiams ir netrūksta smegenų (paprastai 
manoma priešingai), bet jos yra blogai sudarytos, pa- 
vyzdžiui, labai minkštos. Tą patį galima pasakyti ir apie 
47 Tomas Vilis (Willis, 1622-1675) — anglų medikas, fizikas, tyrinėjęs krau- 


jotakos ligas ir nervų sistemos anatomiją. Cia minimi jo traktatai „Apie 


smegenis“ ir „Apie gyvulių sielą“. 

pamišėlius; jų smegenų trūkumai ne visada būna nepa- 
stebėti; tačiau, jeigu silpnaprotiskumo arba pamišimo 
priežastys nevisada būna akivaizdžios, kaip tuomet nu- 
statyti proto skirtingumo priežastis? Jų nepastebėtų nei 
lūšis, nei argas”. Menkas niekas, mažytė skaidula, kaž- 
kas, ko nepajėgia atskleisti tiksliausia anatomija, paverstų 
kvailiais Erazmą“ ir Fontenelj’’, kuris pats apie tai rašo 
viename iš savo geriausių „Pašnekesių“. 

Vilis pastebėjo ne tik tai, kad vaikų, šuniukų ir 
paukščių smegenys yra minkštos, bet ir tai, kad pilkoji 
medžiaga yra tarsi išskusta ir bespalvė ir kad smegenų 
žievės vingiai yra išsivystę taip blogai, kaip ir paralitikų. 
Jis visiškai teisingai priduria, kad žmogaus žiedinis gū- 
brys labai didelis, beždžionių ir kitų minėtų gyvulių — 
mažesnis, o veršio, jaučio, vilko, avino, paršo ir kitų gy- 
vulių, kurių ši smegenų dalis labai maža, yra labai dideli 
pasturgaliai ir lytiniai organai. 

Nors santūrumas ir atsargumas nekenkia darant šių, 
taip pat daugybės kitų kraujagyslių bei nervų ypatumų 
48 Argas — senovės graikų mitologijoje daugiaakis milžinas, kuriam miegant 

dalis jo akių budėdavo. Perkeltine prasme — budrus sargas. 

4 Erazmas Roterdamietis (tikras vardas Gerhardas Gerhardsas, 1469-1536) — 
olandų mokslininkas ir rašytojas, vienas iš Renesanso epochos humanizmo 
korifėjų. 

°° Bernaras Le Bovjė de Fontenelis (1657-1757) — prancūzų filosofas materi- 


alistas, religijos kritikas, XVIII a. prancūzų švietėjų pirmtakas. Čia minimas 


jo traktatas „Pašnekesiai apie pasaulių daugybę“. 

tyrinėjimų apibendrinimus, vis dėlto reikia pripažinti, 
kad tokia įvairovė nėra vien tuščias gamtos žaismas. Blo- 
giausiu atveju ji rodo, kad būtina yra gera ir sudėtinga 
organizacija, nes visame gyvūnijos pasaulyje siela, tvirtė- 
dama kartu su kūnu, darosi tuo įžvalgesnė, kuo daugiau 
jėgų įgyja kūnas. 

Dabar panagrinėkime gyvulių klusnumo įvairovę. 
Be abejo, geras gyvulių ir žmonių palyginimas verčia 
protą tikėti, jog dėl anksčiau nurodytų priežasčių atsi- 
randa skirtumas tarp jų ir mūsų, nors reikia pripažinti, 
kad mūsų menkas išmanymas, apsiribojantis grubiais 
stebėjimais, nepajėgia įžiūrėti ryšių tarp priežasčių ir 
padarinių“. Šios savotiškos harmonijos filosofai niekada 
neįstengs pažinti. 

Kai kurie gyvūnai išmoksta kalbėti ir dainuoti; jie 
įsimena melodijas ir atkartoja visus garsus taip pat gerai, 
kaip muzikas. Kiti, nors ir būdami gudresni, pavyzdžiui, 
beždžionė, nesugeba to padaryti. Argi taip yra ne dėl jų 
kalbos padargų ydų? 

Ar šios ydos įgimtos ir neįmanoma rasti vaistų? Ki- 
taip sakant, negi visiškai neįmanoma išmokyti beždžio- 
nę kalbėti? Nemanau. 

51 Šie samprotavimai rodo, jog Ž. O. Lametri buvo įsitikinęs, kad tam tikra 


materijos organizacija yra gyvosios ir negyvosios materijos skirtumo, gyvū- 


nų psichikos išsivystymo laipsnio priežastis. 

Tam aš greičiausiai pasirinkčiau beždžionę iš didžių- 
jų rūšies, nebent atsitiktinai būtų atrasta kita gyvūnų 
rūšis, panašesnė į mus, nes niekas netrukdo manyti, jog 
tokia rūšis gali būti mums nežinomuose kraštuose. Bež- 
džionė tokia panaši į mus, kad gamtininkai pavadino ją 
laukiniu, arba giriniu, žmogumi. Aš mokyčiau ją, suda- 
rydamas tokias pačias sąlygas, kaip Amanas“ savo mo- 
kiniams, t. y. norėčiau, kad ji būtų nei per daug jauna, 
nei per daug sena, nes į Europą atvežamos beždžionės 
paprastai būna senos. Pasirinkčiau nuovokiausios fizio- 
nomijos beždžionę, su kuria galėčiau atlikti daugybę ne- 
didelių bandymų. Pagaliau, suvokęs, kad nesu tinkamas 
auklėtojas, atiduočiau ją į mano minėto arba kito tokio 
pat gabaus mokytojo, jei toks apskritai yra, mokyklą. 

Iš Amano knygos ir iš tų, kurie taikė jo metodą, žinote 
visus stebuklus, kuriuos jis sugebėjo atlikti su kurčiais iš 
prigimties, kurių akis, kaip jis pats sakė, pavertė ausimis. 
Jūs žinote ir tai, per kokį trumpą laiką jis išmokė juos gir- 
dėti, kalbėti, skaityti ir rašyti. Mano manymu, kurčiojo 
akys yra žvitresnės ir įžvalgesnės nei girdinčiojo dėl to, 
kad vieno organo arba pojūčio netekimas padidina kito 
jėgą bei galią; tačiau beždžionė girdi, mato ir supranta 
tai, ką ji mato ir girdi; ji taip puikiai suvokia jai rodomus 


> Johanas Konradas Amanas (1669-1724) — šveicarų medikas ir biologas, 


„Gamtinės sielos istorijos“ autorius. 


47 


ženklus, jog neabejoju, kad bet kokiame žaidime ar pra- 
time pralenktų Amano mokinius. Tad kodėl beždžionių 
mokymas turėtų būti neįmanomas? Kodėl gi pagaliau 
beždžionė pasitreniravusi negalėtų pamėgdžioti kaip kur- 
tieji kalbėjimui reikalingų judesių? Nedrįstu teigti, kad 
beždžionės kalbos padargai negali, nepaisant visų pastan- 
gų, nieko ištarti. Tačiau, turint galvoje didelį žmogaus ir 
beždžionės panašumą ir tai, kad lig šiol nežinomas kitas 
gyvūnas, kuris išore ir vidumi būtų toks panašus į žmogų, 
būtų labai keista, jei tai pasirodytų neįmanoma. Lokas, 
kurio nejtarsi patiklumu, visiškai patikėjo pasakojimu 
apie papūgą, kurį Viljamas Templis aprašė savo „Atsi- 
minimuose““. Ši papūga esą atsakinédavusi į klausimus 
ir išmokusi savotiškai rišliai kalbėti. Žinau, kad šis didis 
metafizikas buvo išjuoktas*; tačiau ar daug šalininkų ras- 
tų tas, kuris pareikštų pasauliui, jog yra veislių, kurios 
dauginasi be kiaušinių ir be patelių? Tačiau Tramblė““ 
>? Viljamas Templis (1628-1699) — anglų diplomatas, laisvamanis. Savo pa- 

žiūras išdėstęs dviejose knygose, pavadintose „Miscelenea“, buvo kaltina- 


mas materializmu, ateizmu ir konfucianizmu. 


" „Gamtinės sielos istorijos“ autorius. 
54 Abrahamas Tramblė (1700-1784) — olandų biologas, kurio plunksnai pri- 
klauso savo laiku pagarsėjusi „Polipų istorija“ (pilnas pavadinimas — „Me- 
muaras apie vicnos gėlavandenių polipy su panašiomis į ragus rankomis 
rūšies istoriją , 1744 m.). A. Tramblė pastebėjo, kad, supjausčius į dalis kai 
kurias gyvas būtybes, tos dalys netrukus tampa savarankiškais gyvais orga- 
nizmais. Ž. O. Lametri šį atradimą priskiria A. Tramblė, tačiau iš tikrųjų 


belytį dauginimąsi 1740 m. atrado šveicarų biologas Šarlis Lonė. 

rado tokių veislių, kurios dauginasi nesiporuodamos, 
tiktai dalijimosi būdu. Ar Amanas nebūtų apšauktas 
pamišėliu, jeigu, dar neatlikęs vykusių savo bandymų, 
būtų pasigyręs galįs išmokyti per labai trumpą laiką 
savo kurčius mokinius. Tačiau jo pasiekimai nustebino 
pasaulį, ir, panašiai kaip „Polipų istorijos“ autorius, jis 
iš karto išgarsėjo. Žmogus, savo genijaus dėka darantis 
stebuklus, mano nuomone, pranoksta tą, kuris už juos 
dėkingas atsitiktinumui. Radusį, kaip papuošti gražiau- 
sią iš pasaulių ir padaryti jį tobulesnį negu buvo, reikia 
gerbti labiau už nevykusių sistemų kūrėją ar kruopštų 
niekam tikusių hipotezių autorių. Amano atradimai yra 
visai kitokios vertės: jie išgelbėjo žmones nuo instinkto 
jungo, kurį jie, atrodo, buvo pasmerkti vilkti; jie davė 
jiems mintis, protą — žodžiu, sielą, kurios niekada nebū- 
tų turėję. Kur besurasi didesnę jėgą! 

Nemenkinkime gamtos išteklių — Žmogaus proto 
dėka jie gali pasidaryti begaliniai. 

Argi negalima būtų tuo pačiu būdu, kaip kurtiesiems, 
atkimšti Eustachijaus vamzdelio beždžionėms? Ar- 
gi, knietėdami pamėgdžioti mokytojo tartį, negali išju- 
dinti kalbos padargų gyvūnai, kurie taip puikiai sugeba 
pamėgdžioti daugybę kitų ženklų? Ar galima kokiu nors 
bandymu įtikinti, kad mano sumanymas yra neįgyven- 


dinamas ir juokingas; beždžionės ir žmogaus sandara bei 

veiksmai tokie panašūs, jog aš beveik neabejoju, kad, 
gerai lavinant šį gyvūną, įmanoma išmokyti jį tarti zo- 
džius, t. y. kalbėti. Tada beždžionė būtų jau ne laukinis 
ir nevykęs žmogus, o tikras miestietis, sugebantis, kaip ir 
visi, mąstyti ir naudotis gautu išsilavinimu. 

Tikri filosofai sutinka su manimi, kad perėjimas nuo 
gyvulio prie žmogaus nėra staigus. Iš tikrųjų, kas gi buvo 
žmogus prieš išrasdamas žodžius ir ismokdamas kalbė- 
ti? Savotiškas gyvūnas, pasižymintis mažesniu instinktu 
negu kiti gyvūnai, kurių valdovu savęs tuomet jis dar 
nelaikė. Jis skyrėsi nuo beždžionės ir kitų gyvūnų tik 
tuo, kuo beždžionė skiriasi šiuo metu, būtent fizionomi- 
ja, rodančia didesnį sumanuma. Apsiribodamas Leibni- 
co šalininkų vadinamu intuityviu pažinimu, jis matė tik 
formas ir spalvas, nepastebėdamas jokio skirtumo tarp 
jų. Tiek senas, tiek jaunas jis buvo kaip vaikas ir reiškė 
savo jausmus bei poreikius kaip išalkęs arba nuobodžiau- 
jantis šuo, kuris prašo ėsti arba palakstyti. 

Ilgainiui atsirado žodžiai, kalbos, įstatymai, moks- 
lai ir menai, ir tik jie nušlifavo neapdorotą mūsų proto 
deimantą. Žmogų išdresiravo kaip kokį žvėrį; rašytoju 
pasidaroma taip pat, kaip ir kroviku. Geometras išmoko 
nubraižyti sunkiausius brėžinius ir išspręsti painiausius 
uždavinius, panašiai kaip beždžionė išmoksta nusiimti 


ir užsidėti kepuraitę arba joti paklusniu mokytu šunimi. 

Viskas pasiekta ženklais; kiekviena rūšis išmoko to, ką 
pajėgia išmokti; tokiu būdu žmogus įgijo simbolinį paži- 
nimą, kaip jį vadina vokiečių filosofai. 

Kaip matote, nėra nieko paprastesnio už mūsų auklė- 
jimo mechanizmą! Viską galima paversti garsais ir žo- 
džiais, kurie iš vieno lūpų per ausis patenka į kito smege- 
nis, o šis tuo pačiu metu akimis suvokia kūnų kontūrus, 
kurių atsitiktiniai ženklai yra tie žodžiai. 

Tačiau kas prakalbo pirmasis? Kas buvo pirmasis 
žmonių giminės mokytojas? Kas atrado būdą, kaip pa- 
naudoti mūsų organizmo klusnumą? Šito aš nežinau: šių 
pirmųjų laimingų genijų vardai skendi praeities tamsoje. 
Tačiau menas yra gamtos kūdikis, todėl pastaroji turėjo 
būti daug anksčiau už jį. 

Reikia manyti, kad geriausiai organizuoti žmonės, 
kuriems gamta nepašykštėjo savo gėrybių, išmokė viso 
to kitus. Pavyzdžiui, girdėdami kokį nors naują garsą, 
patirdami naują jausmą, gėrėdamiesi grožybėmis, kurios 
sudaro nuostabų gamtos reginį, jie elgėsi taip, kaip tas 
Sartro kurčiasis, apie kurį pirmasis mums papasakojo 
didysis Fontenelis ir kuris, būdamas keturiasdešimties 
metų, pirmą kartą išgirdo jį apstulbinusį varpų gaudesį. 

Tad argi būtų kvaila manyti, jog pirmieji mirtingieji 
mėgino, panašiai kaip tas kurčiasis, gyvuliai ar nebyliai, 


kurie yra kita gyvulių rūšis, išreikšti naujus pojūčius ju- 

desiais, atitinkančiais jų vaizduotę, o vėliau ir kiekvienam 
gyvūnui būdingais atsitiktiniais garsais, kurie natūraliai 
išreiškia jų nuostabą, džiaugsmą, polėkius ar poreikius. 
Be abejo, tie, kuriuos gamta apdovanojo subtilesniais 
jausmais, galėjo laisviau juos ir išreikšti. 

Būtent tokiu būdu, mano manymu, žmogus panau- 
dojo savo pojūčius arba instinktus protui ugdyti, o pro- 
tą — žinioms įgyti. Būtent tokiu būdu, jei gerai viską 
suprantu, smegenyse atsirado minčių, kurioms suvokti 
gamta jas ir sukūrė. Viena padėjo kitam, menkutės užuo- 
mazgos pamažu augo, ir visi Visatos dalykai pasidarė vi- 
siškai aiškūs. 

Panašiai kaip smuiko styga ar klavesino klavišas virpa 
ir skleidžia garsą, taip ir smegenų stygos, uzgautos skam- 
bančių spindulių, yra sužadinamos perteikti arba atkar- 
toti jas sudirginusius žodžius“. Tačiau šis organas suda- 
rytas taip, kad, vos tiktai akys, gerai pritaikytos regėti, 
pamato daiktų atvaizdus, smegenys negali nesuvokti jų 
vaizdo ir neįžiūrėti jų skirtumo, o kai šių skirtumų žen- 
klai įsispaudžia ir įsirėžia smegenyse, siela būtinai privalo 
tirti jų tarpusavio santykius; tai būtų neįmanoma neat- 


radus ženklų ir nesugalvojus kalbų. Tuo metu, kai Visata 


55 Praėjus dvidešimčiai metų (1769 m.), Deni Didro traktate „d'Alambero 
pokalbis su Didro“ pakartojo šią Ž. O. Lametri mintį net neatsisakydamas 


analogijos su klavesino klavišu, bet nutylėdamas Ž. O. Lametri vardą. 

buvo, galima sakyti, nebyli, siela elgėsi su visais daiktais 
kaip žmogus, kuris, neturėdamas menkiausio supratimo 
apie proporcijas, apžiūrinėja paveikslą arba statulą; toks 
žmogus negali nieko suprasti. Ji buvo lyg mažas vaikas 
(tuomet siela gyveno savo vaikystę), kuris, laikydamas 
saujoje keletą šiaudelių arba pagaliukų, spokso į juos be- 
prasmišku, lengvabūdišku žvilgsniu, nepajėgdamas jų 
nei suskaičiuoti, nei pastebėti jų skirtumo. Tačiau pri- 
tvirtinkite prie vieno iš tų pagaliukų, pavyzdžiui, prie 
to, kuris vadinamas stiebu, vimpelą arba vėliavėlę, o prie 
kito — kitokį vimpelą arba vėliavėlę, pažymėkite pirmąjį 
ženklu 1, o antrąjį — ženklu 2, ir tas pats vaikas įstengs 
juos suskaičiuoti ir taip pamažu išmoks aritmetikos. Vos 
tiktai viena figūra jam pasirodys lygi kitai savo skaitme- 
niniu ženklu, jis be vargo nustatys, kad tai du skirtingi 
kūnai, kad I ir I yra 2, o 2 ir 2 yra 4* ir t. t. 

Tikras arba tariamas figūrų panašumas yra svarbiau- 
sias visų mūsų tiesų ir žinių pagrindas. Aišku, sunkiau- 
siai iš jų įsimenamos tos, kurių ženklai yra paprastesni ir 
ne tokie prieinami pojūčiams; todėl joms suprasti reikia 
didesnių sugebėjimų. Reikia didelio proto, norint aprėp- 
ti ir suderinti milžinišką kiekį žodžių, kuriais mokslai, 
apie kuriuos kalbėjau, išreiškia jų galiai prieinamas tie- 


Ir šiandien tebesama tautų, kurios, neturėdamos daug ženklų, gali suskai- 


čiuoti tiktai iki dvidešimties. 

sas; mokslai, kalbantys skaičių arba kitokių ženklų kal- 
ba, priešingai, suvokiami labai lengvai. Be abejo, šiuo 
lengvumu geriau negu jų akivaizdumu galima paaiškinti 
algebros pasiekimus. 

Visos žinios, kurių vėjas pripučia mūsų pasipūtusių 
pedantų smegenų balionus, yra ne kas kita, kaip žodžių ir 
vaizdinių sąvartynas, paliekantis mūsų galvoje pėdsakus, 
kurių dėka skiriame ir įsimename daiktus. Visos mūsų 
mintys pabunda nuo jų, panašiai kaip prityręs sodininkas 
prisimena augalų pavadinimus, vos juos išvydęs. Žodžiai 
ir jais žymimi vaizdiniai taip susiję smegenyse, jog retai 
kada galima įsivaizduoti kokį nors daiktą nesiejant jo su 
kokiu nors pavadinimu arba jam priskiriamu ženklu. 

Nuolat vartoju žodį „įsivaizduoti“, nes manau, kad 
viską galima įsivaizduoti ir kad visas sielos dalis galima 
traktuoti tik kaip jas sudarančią vaizduotę. Taigi spren- 
dimas, protavimas, atmintis anaiptol nėra visiškai atski- 
ros sielos dalys, bet gryniausios modifikacijos savotiško 
smegenų audinio, kuriame tarsi stebuklingame žibinte 
atsispindi akyje užsifiksavę daiktai. 

Tačiau jei toks nuostabus ir nesuprantamas yra sme- 
genų sandaros rezultatas, jei viską suvokiame ir galime 
paaiškinti vaizduote, kam tuomet skirti juslinį ir mąs- 
tantį žmogaus pradą? Argi neskaidomos sielos šalininkai 


neprieštarauja patys sau? Juk skaidomo dalyko, nesilei- 

džiant į absurdą, negalima laikyti neskaidomu. Štai prie 
ko veda piktnaudžiavimas terminais ir skambiais žo- 
džiais, kaip „dvasiškumas“, „nematerialumas“ ir kt., kai 
juos pradeda vartoti kaip pakliūva net didieji žmonės, 
neteikdami jiems jokios prasmės. 

Nėra nieko lengviau, kaip įrodyti teisingumą siste- 
mos, grindžiamos, kaip ir mūsų minėta, vidiniu jaus- 
mu ir kiekvieno individo patirtimi. Jei vaizduotė — tas 
smegenų sugebėjimas fantazuoti, kurio prigimtis mums 
tokia pat nežinoma, kaip ir jo pasireiškimo būdas, — yra 
menka ir silpna, tai vargiai bepajėgs pastebėti analogiją 
tarp savo minčių; jinai įžiūrės, ir gana savotiškai, tik tai, 
kas yra tiesiog prieš ją, arba tai, kas labai stipriai ją veikia. 
Šiaip ar taip, teisinga tai, kad mes suvokiame tiktai vaiz- 
duotę, kad tiktai ji įsivaizduoja visus dalykus, padedama 
juos apibūdinančių žodžių ir atvaizdų. Taigi vaizduotė, 
kartoju dar kartą, yra siela, nes ji atlieka visas sielos funk- 
cijas. Įtaigus teptukas nuogus proto griaučius apvelka 
gyvybinga ir pilnakrauje mėsa; jo dėka klesti mokslai ir 
menai, kalba miškai, dūsauja aidas, rauda uolos, prade- 
da kvėpuoti marmuras, visi negyvi daiktai atgyja. Be to, 
vaizduotė mylinčios širdies švelnumui suteikia didelės 
aistros žavesio; ji sėja aistrą tiek filosofo, tiek pasipūtu- 
sio pedanto kabinete; pagaliau ji išugdo mokslininkus, 


oratorius ir poetus. Vienų kvailai apšmeižta, kitų nepa- 

grįstai išaukštinta, tačiau ir vieniems, ir kitiems menkai 
pažįstama, ji ne tik eina grožio ir meno pėdomis, ne tik 
piešia gamtą, bet gali ją ir išmatuoti. Ji protauja, spren- 
džia, gilinasi, lygina, tiria. Ar galėtų ji taip gerai suvokti 
joje atsispindintį paveikslų grožį, nesuvokdama jų tar- 
pusavio santykių? Ne, kaip negali ji atsiduoti jusliniams 
malonumams, nepatirdama viso jų skonio ar geismo, 
taip, pati nespręsdama, negali galvoti apie tai, ką mecha- 
niškai patyrė. 

Kuo daugiau laviname vaizduotę arba skurdžiausią 
talentą, tuo labiau, kaip sakoma, jis plečiasi, o kuo labiau 
jis plečiasi, tuo darosi veiklesnis, stipresnis, turtingesnis 
ir pajėgesnis mąstyti. Pačiai tobuliausiai sandarai reika- 
lingos pratybos. 

Pirmasis žmogaus pranašumas yra jo sandara; be rei- 
kalo visi moralistai vertybėmis laikė tiktai sugebėjimus, 
įgytus mąstymu ir darbu, o ne įgimtas savybes, nes iš 
kurgi, klausiu, įgudimas, mokslas ir dorybė, jei ne iš tam 
tikros tvarkos (disposition), kuri padarė mus gabius, mo- 
kytus ir dorus? O iš kur ta tvarka, jei ne iš gamtos? Ver- 
tingas savybes mes gauname tik iš jos; mes dėkingi jai už 
tai, kas esame. Kodėl man nevertinti žmonių, apdova- 
notų įgimtomis savybėmis, taip, kaip tų, kurie pasižymi 
įgytomis ir lyg pasiskolintomis dorybėmis! Nuopelnas 


visada vertas pagarbos, nesvarbu, kokio jis pobūdžio ir 

kilmės; reikia tiktai jį įvertinti. Nors protas, grožis, tur- 
tas, kilmė yra tik atsitiktinumo žaismas, bet jie turi savo 
vertę, kaip ir apsukrumas, išmanymas, dorybė ir pan. 
Žmonės, apdovanoti vertingiausiomis gamtos dovano- 
mis, turi gailėtis tų, kuriems gamta jų pašykštėjo; jie gali 
jaustis pranašesni, tačiau nesipuikuodami, tiesiog kaip 
žinovai. Graži moteris, laikanti save bjauria, tokia pat 
juokinga, kaip protingas žmogus, laikantis save kvailiu. 
Perdétas kuklumas (tiesa, retai pasitaikanti yda) yra sa- 
votiškas nedėkingumas gamtai. Neslepiamas išdidumas, 
priešingai, yra taurios ir didžios sielos požymis, rodantis 
vyrišką charakterį. 

Žmogaus sandara yra pirmasis jo pranašumas ir visų 
kitų šaltinis, o auklėjimas yra antrasis jo pranašumas. 
Be auklėjimo net geriausias protas būtų pasmerktas žūti, 
lygiai kaip ir puikiai sukurtas gamtos žmogus aukštojo- 
je visuomenėje būtų tik netašytas stuobrys. Kita vertus, 
kokių vaisių duotų geriausias auklėjimas, jei neturėtume 
organo, galinčio priimti ir suvokti mintis? Taip pat ne- 
įmanoma įteigti kokią nors mintį žmogui, neturinčiam 
jutimo organų, kaip neįmanoma pastoti moteriai, kuriai 
gamta per išsiblaškymą pamiršo įtaisyti išorinius lyties 
organus; aš mačiau moterį, kuri neturėjo nei lytinės an- 
gos, nei makšties, nei gimdos ir dėl to po dešimties vedy- 


binių metų turėjo išsiskirti. 

Bet jeigu smegenys yra gerai organizuotos ir išlavin- 
tos, tai jos yra derlinga ir puikiai užsėta dirva, duodanti 
šimteriopai daugiau nei gavo arba, kitaip sakant (atsisa- 
kius vaizdingo stiliaus, kartais būtino, norint geriau iš- 
reikšti tai, ką jauti, ir suteikti žavesio tiesai), vaizduotė, 
pratybų pakylėta iki retos ir nuostabios genialumo savy- 
bės, iš karto nustato savo suvokiamų minčių tarpusavio 
santykius, lengvai aprėpia daugybę daiktų, darydama iš 
jų ilgiausią virtinę išvadų, kurios savo ruožtu tėra nauji 
tarpusavio santykiai, atsiradę lyginant pirmuosius, kurie 
sielai atrodo visiškai panašūs. Tokia, mano nuomone, yra 
proto kilmė. Sakau „atrodo“, kaip anksčiau, kalbėdamas 
apie daiktų panašumą, esu pavartojęs epitetą „tariamas“ 
ne todėl, kad manyčiau, jog pojūčiai mus nuolat klaidi- 
na, kaip tvirtino Malbranšas, ir ne todėl, kad mūsų akys, 
šiek tiek apsiblaususios iš prigimties, nematytų daiktų 
tokių, kokie jie yra iš tikrųjų, nors mikroskopas kasdien 
tai įrodo, bet todėl, kad nereikėtų leistis į ginčus su piro- 
niečiais, iš kurių žymiausias yra Belis““. 

Apie tiesą apskritai aš sakau tą patį, ką Fontenelis 
sako apie kai kurias iš jų, būtent, kad ją reikia paauko- 
ti visuomenės labui. Mano ramus būdas verčia mane 
vengti bet kokio ginčo, išskyrus nebent tuos atvejus, kai 


°° Pjeras Belis (1647-1706) — prancūzų filosofas skeptikas, kovojęs prieš me- 


tafizika ir religinius prietarus. 

reikia paaštrinti pokalbį. Veltui dekartininkai taukštų 
apie savo įgimtas idėjas; tokioms chimeroms paneigti aš 
nesugaišiu nė ketvirtadalio to, kiek sugaišo Lokas. Iš tie- 
sų kokia prasmė rašyti storiausią knygą, norint įrodyti 
teoriją, kuri jau prieš tris tūkstančius metų buvo laikoma 
aksioma? 

Remiantis principais, kuriuos patys nustatėme ir ku- 
riuos laikome teisingais, žmogų, turintį daugiausia vaiz- 
duotės, reikėtų laikyti ir protingiausiu bei genialiausiu, 
nes visi šie žodžiai yra sinonimai. Kartoju dar kartą: tik 
gėdingai piktnaudžiaudami žodžiais, t. y. vartodami 
skirtingus žodžius arba garsus, bet nesiedami su jais jo- 
kios minties ir nematydami tikrojo jų skirtumo, galime 
manyti, kad kalbame apie skirtingus dalykus. 

Puikiausia, didžiausia ir stipriausia vaizduotė labiau- 
siai praverčia moksluose ir menuose. Nesiimu spręsti, ar, 
norint darbuotis Aristotelio arba Dekarto mene, proto 
reikia daugiau nei Euripido arba Sofoklio” mene ir ar 
gamtai, kuriant Niutoną, prireikė daugiau medžiagos nei 
kuriant Kornelį““ (tuo aš labai abejoju); bet neabejotina, 
kad, tiktai skirtingai pritaikydami vaizduotę, jie pasiekė 
nevienodą pergalę ir įgijo nemirtingą šlovę. 
>” Euripidas (485/480-406 m. pr. m. e.) ir Sofoklis (apie 497—406 m. pr. 

m. e.) — senovės graikų tragedijos klasikai. 


58 Pjeras Kornelis (1606-1684) — prancūzų dramaturgas, vienas iš klasicizmo 


prancūzų literatūroje pradininkų. 

Kai manoma, jog kas nors turi menką nuovoką, bet 
gerą vaizduotę, tai reiškia, kad vaizduotė, per daug pa- 
likta savo valiai ir beveik ištisai stebinti save savo pojūčių 
veidrodyje, neįprato jų kaip reikiant tirti, kad ji labiau 
susidomėjusi įspūdžiais ir atvaizdais, o ne jų teisingumu 
ar panašumu. 

Iš tikrųjų vaizduotė yra tokia gyva, kad neįsikišus 
dėmesiui — visų mokslų raktui ir šaltiniui, — ji gali tik 
prabėgomis ir labai paviršutiniškai žiūrėti į daiktus. 

Pažvelkite į tupintį ant šakos paukštį — atrodo, jis 
ims ir tuoj nuskris. Taip ir vaizduotė. Nuolat skatina- 
ma kraujospūdžio ir gyvybinių dvasių”, ji bėga vienos 
bangos pėdsakais, kuriuos čia pat nuplauna kita; siela 
dažnai veltui vejasi ją; vėliau ji ne kartą gailėsis to, ką ne- 
pakankamai greitai pagavo ir įsisavino; štai kokiu būdu 
vaizduotė, tikriausias laiko atvaizdas, nuolat išnyksta ir 
vėl atsinaujina. 

Toks yra chaosas ir nuolatinė, greita mūsų minčių 
kaita; jos veja viena kitą kaip bangos, todėl, jei vaizduotė, 


2? „Gyvybinės dvasios“ (esprits animaux) nuo R. Dekarto laikų paprastai 


suprantamos kaip materialūs jutimo organų gautų impulsų nešėjai nervų 
skaidulomis į smegenų žievę, kur yra jutimo centrai. R. Dekartas tas dva- 
sias įsivaizdavo kaip švelnų dvelkimą arba kaip labai tyrą ugnį (žr. Dekartas 
R. Rinktiniai raštai. — Vilnius, 1978, p. 134-135), Ž. O. Lametri — kaip labai 
mažas apskritas daleles, kurios užpildo tuščiavidures nervų skaidulas ir 
perduoda iš jutimo organų gautą impulsą viena kitai, kol pasiekia smege- 


nų žievę. 

kaip sakoma, nepasinaudos savo raumenimis, norėdama 
išlaikyti pusiausvyrą ant smegenų lynų, kad trumpam 
suturėtų vieną sprūstantį dalyką ir nepultų prie kito, 
kurį tirti dar ne laikas, ji niekada nebus verta gražaus 
sprendimo vardo. Ji pajėgs aiškiai išreikšti tai, ką pati 
pajuto; ji pagimdys oratorius, muzikus, dailininkus, po- 
etus, tačiau niekada — nė vieno filosofo. Priešingai, jei iš 
vaikystės įpratinsime vaizduotę valdytis, tramdyti savo 
verzluma, ugdantį tik puikius entuziastus, sulaikyti savo 
mintis ir gerai jas apgalvoti, kad būtų galima visapusiš- 
kai ištirti dalyką, tai ji, sugebėdama spręsti, įstengs ap- 
rėpti daugiausia daiktų. Vaizduotės gyvumas, kuris yra 
teigiamas vaikų bruožas ir kurį reikia tiktai reguliuoti 
studijomis ir pratybomis, virs įžvalgiu skvarbumu, be 
kurio neįmanoma mokslų pažanga. 

Tokie paprasti yra pamatai, ant kurių stovi logikos 
rūmas. Gamta juos padėjo visai žmonių giminei, tačiau 
vieni sugebėjo pasinaudoti jais, o kiti jais tik piktnau- 
džiavo. 

Nors žmogus pranašesnis už gyvulius, vis dėlto jam 
yra tik garbė priklausyti tai pačiai klasei, kaip ir jie. Tie- 
są sakant, iki tam tikro amžiaus jis yra didesnis gyvulys 
negu jie, nes gimdamas turi mažesnį instinktą. 

Koks gyvulys nugaištų iš alkio pieno upėje? Tiktai 


žmogus. Panašiai kaip senas vaikas, apie kurį, sekdamas 

Arnobijumi““, pasakoja vienas šiuolaikinis rašytojas, jis 
nežino nei jam tinkamo maisto, nei vandens, kuriame gali 
paskęsti, nei ugnies, kurioje gali sudegti. Uždekite pirmą 
kartą žvakę vaiko akivaizdoje, ir jis nesąmoningai išties į 
liepsną pirštą, tarsi norėdamas sužinoti, kokį naują reiškinį 
mato; savo kailiu patyręs pavojų, daugiau to nebedarys. 

Arba paguldykite vaiką su žvėrių jaunikliu prie prara- 
jos krašto: tiktai vaikas į ją įkris; tiktai vaikas paskęs ten, 
kur žvėries jauniklis išsigelbės plaukdamas. Keturiolikos 
arba penkiolikos metų vaikas vos nujaučia, kokie dideli 
malonumai jo laukia pratęsiant giminę; netgi būdamas 
jaunuolis, jis dažnai nenutuokia, kaip elgtis žaidime, ku- 
rio taip greitai išmoko gamta žvėris; jis slapstosi, tarsi gė- 
dydamasis mėgautis savo malonumais ir būti laimingas, o 
gyvuliai didžiuojasi savo cinizmu. Kadangi gyvuliai nėra 
auklėjami, jie neturi ir prietarų. Pasižiūrėkite į šunį ir į 
vaiką, pasimetusius kelyje nuo šeimininko: vaikas rauda, 
nežinodamas, ko griebtis, kokiam šventajam melstis, o 
šuo, geriau naudodamasis savo uosle negu vaikas protu, 
bematant suranda šeimininką. 

Taigi gamta pastatė mus žemiau gyvulių, kad geriau 
išryškintų stebuklus, kokius daro auklėjimas, nes tiktai 
jis prilygina mus gyvuliams ir netgi padaro pranašesnius 
už juos. 


6° Arnobijus (? — 326 m. e. m.) — vienas iš pirmųjų krikščionybės apologerų. 

Ber ar galima tą patį pranašumą pripažinti kurtiems, 
akliems iš prigimties, silpnapročiams, kvailiams, lauki- 
niams arba žmonėms, išauklėtiems giriose drauge su žvė- 
rimis, — visiems tiems, kuriems hipochondrija sunaikino 
vaizduotę, pagaliau visiems žmogaus pavidalo gyvu- 
liams, turintiems tik pačius primityviausius instinktus? 
Ne, visi tie padarai — žmonės kūnu, bet ne dvasia, ir jie 
nesudaro atskiros klasės. 

Nesirengiame nutylėti argumentų, kuriais galima 
prieštarauti mūsų nuomonei ir patvirtinti, kad esama 
pirminio skirtumo tarp žmogaus ir gyvulio. Sakoma, 
kad žmogui būdingas prigimties dėsnis (/a loi naturelle): 
sugebėjimas pažinti gėrį ir blogį, o tai yra svetima gyvu- 
liams. 

Tačiau ar šis priekaištas arba, teisingiau, tvirtinimas 
pagrįstas bandymu, be kurio filosofas gali viską paneig- 
ti? Ar yra padarytas koks nors bandymas, kuris įtikintų 
mus, kad tiktai žmogus yra apšviestas proto šviesa, ku- 
rios atsakyta visiems kitiems gyvūnams? Jei tokio bandy- 
mo nėra, mes negalime žinoti, kas dedasi gyvūnų ir netgi 
kitų žmonių viduje; mes galime tik jausti, kas jaudina 
mus pačius. Mes žinome, kad mąstome ir jaučiame są- 
žinės priekaištus: tuo mus įtikina vidinis jausmas, tačiau 
to nepakanka, kad galėtume spręsti apie kitų žmonių 


sąžinės priekaištus; todėl turime pasitikėti kitų žmonių 

žodžiais arba spręsti iš išorinių matomų požymių, ku- 
riuos pastebime savyje, jausdami tokius pačius sąžinės 
priekaištus ir tas pačias kančias. 

Norint nustatyti, ar gyvūnai, kurie nekalba, turi pri- 
gimties dėsnį, reikia remtis minėtais požymiais, tariant, 
kad jie yra. Faktai, atrodo, tai patvirtina. Šuo, įkandęs jį 
erzinusiam šeimininkui, praėjus akimirkai, atrodo, pra- 
deda gailėtis: esti liūdnas, nusiminęs, nedrįsta pasirodyti 
į akis ir, įsiteikiamai šliauždamas, pripažįsta savo kaltę. 
Iš istorijos mes žinome, kaip liūtas nelietė atiduoto jam 
sudraskyti žmogaus, pažinęs, kad tai jo geradarys. Reikia 
tik palinkėti, kad žmogus visada jaustų tokį dėkingumą 
už gerus darbus ir tokią pagarbą kitiems. Tuomet nerei- 
kėtų bijoti nedėkingumo ir karų — tikrų žmonijos ryks- 
čių ir prigimties dėsnio budelių. 

Tačiau argi būtybė, kurią gamta taip anksti apdova- 
nojo tokiu protingu instinktu, kad ji gali spręsti, derinti, 
mąstyti ir samprotauti kiek tik leidžia jos veiklos sritis 
ir apimtis, būtybė, kuri prisiriša iš dėkingumo už gera- 
darystes ir nutolsta dėl blogo elgesio su ja, mėgindama 
ieškoti geresnio šeimininko, būtybė, kurios sandara ir el- 
gesys yra panašūs į mūsų ir kuri atlieka tuos pačius veiks- 
mus ir patiria tas pačias, kaip ir mes, aistras, tuos pačius 
skausmus, tuos pačius malonumus, daugiau ar mažiau 


audringus, priklausomai nuo vaizduotės galios ir nervų 

jautrumo, — argi tokia būtybė nesugeba jausti ir savo, ir 
mūsų kaltę, skirti gėrį ir blogį, kitaip sakant, argi ji nesu- 
vokia, ką daro? Argi jos siela, kuri, panašiai kaip ir mūsų, 
jaučia tuos pačius džiaugsmus, pažeminimus, gali nesi- 
bjaurėti, matydama draskomą arba negailestingai sumai- 
totą panašų į save padarą? Jei taip, negalima tvirtinti, jog 
gyvūnams pašykštėta neįkainojamos dovanos, apie kurią 
kalbame, nes jeigu jie rodo aiškius apgailestavimo ir pro- 
tingumo ženklus, tai kodėl negalima manyti, kad tos bū- 
tybės — beveik tokios pat tobulos mašinos, kaip mes, kad 
jos, panašiai kaip ir mes, yra sukurtos tam, jog mąstytų 
ir jaustų gamtą. Tegul niekas man neprieštarauja, kad 
žvėrys dažniausiai yra plėšrūs ir nejautrūs jų daromam 
blogiui, nes ir žmonės ne visi skiria ydas nuo dorybių. 
Žiaurumas būdingas ir mūsų, ir žvėrių padermei. Žmo- 
nės, kuriems prigimties dėsnio pažeidinėjimas virto ne- 
žabotu įpročiu, dėl to kankinasi mažiau negu tie, kurie 
nusikalsta pirmą kartą ir kurie dar nepasidavė pavyzdžio 
jėgai. Žvėrys yra tokie pat, kaip ir žmonės: ir vieni, ir kiti 
gali būti daugiau ar mažiau žiaurūs priklausomai nuo 
temperamento, ir vieni, ir kiti gali pasidaryti dar ziaures- 
ni, veikiami blogų pavyzdžių. Tačiau gero būdo, ramus 
žvėris, gyvenantis su kitais į save panašiais ir mintan- 
tis smulkesniu ir švelnesniu maistu, neapkenčia kraujo 


ir skerdynių; praliejęs kraują, jis susigės, tik galbūt ne 


65 


taip, kaip mes, nes visi žvėrys, kadangi jie atsidavę porei- 
kiams, malonumams ir gyvenimo patogumams, kuriais 
jie sugeba naudotis geriau už mus, atrodo, neturėtų jausti 
tokio didelio sąžinės graužimo, kaip mes, nes mūsų po- 
reikiai nėra tokie dideli, kaip jų. Įprotis sušvelnina ir, ko 
gero, nuslopina sąžinės graužimą bei malonumus. 
Tačiau akimirkai tarkime, kad aš apsirinku, kad aš 
klystu, manydamas, jog visas pasaulis šiuo klausimu ne- 
teisus, tik aš vienas teisus; sutinku, kad net patys protin- 
giausi žvėrys neskiria dorovinio gėrio ir blogio, neatsi- 
mena jiems parodyto dėmesio ir padaryto gėrio, nejaučia 
savo vertės; tarkime, kad liūtas, apie kurį esu pasakojęs 
anksčiau, neatsimena, kodėl pasigailėjo Žmogaus, ati- 
duoto jam sudraskyti dėl reginio, baisesnio už visus liū- 
tus, tigrus ir lokius; juk ir mūsų padermės atstovai kovoja 
vieni su kitais, šveicarai su šveicarais, broliai su broliais, 
nors ir atpažįsta vienas kitą mūšyje, tačiau puola ir žudo 
vienas kitą be jokio gailesčio, nes valdovas už tai moka; 
pagaliau tarkime, kad prigimties dėsnis žvėrims sveti- 
mas. Kokias išvadas galima daryti iš to? Žmogus nukrės- 
tas ne iš kokio nors vertingesnio molio; gamta sukūrė jį 
iš tos pačios tešlos, kaip ir kitus gyvūnus, įdėdama tiktai 
kitokių mielių. Taigi, jei, žvėris nesigaili, prasižengęs vi- 
diniam jausmui, apie kurį esu kalbėjęs, arba greičiau jo 


visiškai neturi, tai reiškia, kad taip yra ir su žmogumi. 

O jeigu taip, tai sudie, prigimties dėsni, ir gražūs jai skir- 
ti veikalai! Tuomet išeitų, kad visame gyvūnų pasaulyje 
jo nėra. Ir priešingai, jeigu Žmogus yra priverstas prisi- 
pažinti, jog skiria, jei yra sveiko proto, sąžiningus, gerus 
ir dorus žmones nuo nesąžiningų, negerų ir nedorų, ir 
jeigu jis lengvai atskiria ydą nuo dorybės vien iš natū- 
ralių jų padarinių — malonumo arba pasibjaurėjimo, tai 
reiškia, kad ir žvėrys, sukurti iš tos pačios tešlos, kuriai, 
galimas daiktas, pritrūko šiek tiek raugo, jog viskuo pri- 
lygtų žmonėms, turi pasižymėti visai gyvūnijai būdin- 
gomis savybėmis ir kad, vadinasi, nėra sielos, arba jau- 
čiančios substancijos, kurios negraužtų sąžinė. Tolesnis 
samprotavimas patvirtins šias išvadas. 

Prigimties dėsnio negalima sunaikinti. Jis taip veikia 
visus žvėris, jog aš nė kiek neabejoju, kad ir patys ziau- 
riausi ir plėšriausi iš jų retkarčiais jaučia sąžinės grauži- 
mą. Esu tikras, jog laukinė mergina iš Šampanės Šalono 
jautė savo didžiulę kaltę, jei iš tiesų surijo seserį. Tą patį 
manau apie visus, kurie nusikalto nesąmoningai arba iš 
nesusivaldymo: apie Gastoną iš Orleano, kuris negalėjo 
susilaikyti nevogęs; apie moterį, nėštumo metu turėjusią 
tokį pat polinkį, kuris persidavė vaikams; apie tą, kuri, 
būdama panašioje būklėje, suvalgė savo vyrą; apie tą, 
kuri pjovė savo vaikus, juos sūdė ir kasdien valgė kaip 


paprasčiausią sūdytą mėsą; apie vagies-žmogėdros duk- 

terį, kuri pati pasidarė tokia, sulaukusi 12 metų, nors 
tėvo ir motinos neteko, būdama vienerių metų, ir buvo 
auklėjama dorų žmonių; aš jau nekalbu apie daugybę 
kitų pavyzdžių, kurių pilna mūsų mokslininkų darbuose 
ir kurie visi patvirtina, jog esama ne vienos paveldimos 
ydos ir dorybės, pereinančios vaikams iš tėvų arba au- 
gintiniams iš žindyvės. Beje, sutinku, kad daugelis iš tų 
nelaimingųjų iš karto nejaučia savo poelgių siaubo. Pa- 
vyzdžiui, bulimija, arba vilkiškas alkis, gali nustelbti bet 
kokį jausmą; tai savotiška skrandžio pasiutligė, kurią žūt- 
būt reikia numalšinti. Tačiau kaip kankinasi atsitokėju- 
sios, tarsi išsiblaiviusios, tos moterys, prisiminusios, kad 
nužudė brangiausias joms būtybes! Kokia žiauri bausmė 
tenka joms už nesąmoningai padarytą nusikaltimą, ku- 
riam jos nepajėgė atsispirti. Tačiau tai anaiptol ne visada 
suvokia teisėjai: viena iš moterų, apie kurias esu kalbėjęs, 
sulaužius jai kaulus, buvo sudeginta, kita užkasta gyva. 
Aš puikiai suprantu visuomenės reikalavimus. Vis dėlto 
pageidautina, kad teisėjai tokiais atvejais būtų tiktai geri 
gydytojai. Tiktai jie gali atskirti tikrą nusikaltėlį nuo ne- 
tikro. Ar gali žmogui vadovauti protas, tapęs iškrypusio 
jausmo arba pasiutligės vergu? 

Tačiau jeigu pats nusikaltimas užtraukia didesnę ar 
mažesnę bausmę, jeigu net ilgiausiai pasireiškiantis ir 


nepataisomas įprotis nepajėgia užgniaužti atgailos net 

nuožmiausiose širdyse, jeigu jie sielvartauja vien prisi- 
minę padarytą nusikaltimą, kam tuomet gąsdinti silpnų 
protų vaizduotę pragaru, šmėklomis ir ugnies prarajomis, 
dar nerealesnėmis negu Paskalio“ praraja*? Ar reikia to- 
kiomis pasakomis, kaip yra pasakęs vienas atviros širdies 
popiežius, kankinti vargšus pasmerktuosius? Argi nepa- 
kankamai juos nubaudžia sąžinė — pirmutinis jų budelis? 
Nenoriu tuo pasakyti, kad visi nusikaltėliai baudžiami 
neteisingai; aš tiktai manau, kad tuos, kurių valia išsigi- 
musi, o sąmonė aptemusi, pakankamai nubaudžia sąžinė, 
kai jie atsitoki; drįstu teigti, nuo tokio sąžinės graužimo 
gamta, mano manymu, turėtų apsaugoti tuos nelaimin- 
guosius, kurie nusikalto iš lemtingos būtinybės. 

Veltui nusikaltėliai, piktadariai, nedėkingieji, paga- 
liau bejausmiai gamtai, menki ir neverti dienos šviesos 


tironai džiaugiasi savo barbariškumu; ateina ramybės ir 


61 Blezas Paskalis (1623—1662) — žymus prancūzų matematikas, fizikas ir fi- 
losofas moralistas. „Paskalio praraja“ — tai toks B. Paskalio psichinis kom- 
pleksas, kuris susidarė po to, kai jis, pasibaidžius arkliams, vos nenudardėjo 
su karieta į Senos upę, bet susilaikė prie pat kairiojo tilto krašto. 

* Draugijoje arba už stalo iš kairės pusės Paskaliui būtinai turėdavo būti už- 
tvara iš kėdžių arba koks nors asmuo, kad jis nematytų baisios prarajos, į 
kurią bijojo įkristi, nors suvokė, jog tai tik iliuzija. Koks baisus vaizduotės 
arba sutrikusios kraujo apytakos vienoje smegenų skiltyje padarinys! Paska- 
lis buvo didis žmogus, kita vertus — vos ne pamišėlis. Pamišimas ir išmin- 
tis — abu turėjo jo smegenyse savo skyrius, arba skiltis, atskirtas vadinamuo- 
ju dalgiu. (Įdomu, kuriuo iš jų Paskalis taip smarkiai linko į Port-Rojalio 


ponus?) Šį faktą sužinojau iš de Lametri „Traktato apie galvos svaigulį“. 

susimąstymo akimirkos, kai prabyla kerštinga sąžinė ir, 
atsigręžusi į juos pačius, pasmerkia juos vos ne nuolati- 
nėms kančioms. Kas kankina žmones, tas kankina save; 
jo kančios tolygios padarytoms skriaudoms. 

Kita vertus, koks malonumas daryti kam nors gera, 
būti dėkingam už kitų padarytą gėrį; kokia palaima 
būti doram, geram, žmoniškam, švelniam, gailestin- 
gam, jautriam ir kilniam (pastarasis žodis apima visas 
dorybes)! Tai suteikia tokį pasitenkinimą, jog aš manau, 
kad jau pakankamai yra nubaustas žmogus, kuris gimė 
nedoras““. 

Negimstame iš karto mokslininkai: jais tampame 
turbūt savotiškai piktnaudžiaudami savo įgimtomis sa- 
vybėmis, be to, darydami žalą valstybei, maitinančiai 
dykaduonius, kuriuos tuštybė apdovanojo filosofy var- 
du. Visus mus gamta sukūrė tam, kad būtume laimingi; 
taip, visus, nuo kirmino, ropojančio žeme, iki debesyse 
sklandančio erelio. Todėl visus gyvūnus ji apdovanojo 
didesniu ar mažesniu prigimties dėsniu priklausomai 
nuo to, kiek prie jo yra prisitaikiusi kiekvieno gyvūno 
organų sandara. 

Kaip apibrėžti prigimties dėsnį? Tai jausmas, mo- 
kantis mus, ko nereikia daryti, jei norime, kad mums 


62 Viena iš vietų, kuri akivaizdžiai paneigia Ž. O. Lametri kaltinimą „imora- 


lizmu“. 

nedarytų to paties. Prie šio bendro apibrėžimo, man ro- 
dos, reikėtų dar pridurti, kad šis jausmas yra savotiškas 
nuogąstavimas ar baimė, naudingi tiek visai giminei, 
tiek atskiram individui, nes mes gerbiame kitų pinigus ir 
gyvybę galbūt tik norėdami išsaugoti savo turtą, garbę ir 
gyvybę, panašiai kaip tie krikščionybės Iksionai““, kurie 
tiki Dievu ir stengiasi įgyti daugybę pramanytų dorybių 
vien iš pragaro baimės. 

Taigi matote, kad prigimties dėsnis — tai tik vidinis 
jausmas, kuris, kaip ir kiti, neišskiriant ir minties, pri- 
klauso vaizduotei. Todėl jam nereikia nei auklėjimo, nei 
apreiškimo, nei įstatymų leidėjo, jeigu nepainiosime jo 
su civiliniais įstatymais, kaip absurdiškai daro teologai. 

Fanatizmo ginklas gali sunaikinti tuos, kurie gina 
šias tiesas, tačiau jam niekada nepavyks sunaikinti pačių 
tiesų. 

Tuo nenoriu pasakyti, kad abejoju aukščiausiosios 
esybės buvimu; priešingai, man atrodo, didžiausia tiki- 
mybė, kad ji yra. Bet kadangi jos buvimas neįrodo, jog 
šis kultas, kaip ir bet kuris kitas, yra būtinas, tai jos pri- 
pažinimas yra tiktai teorinė tiesa, neturinti jokios naudos 
praktiškai. Todėl, jei, remdamiesi didžiule patirtimi, ga- 
63 Iksionas — senovės graikų mitologijos didvyris, klastingai nužudęs savo uoš- 

vį. Dzeusas atleido jo nusikaltimą ir pakvietė net į Olimpą, kur jis ėmė siek- 


ti Dzeuso žmonos Heros meilės. Už tai Iksionas buvo prikaltas prie amžinai 


besisukančio ugninio rato. 

lime tvirtinti, kad religija dar nėra besąlygiškas dorumas, 
tai dėl tų pačių priežasčių galime sakyti, kad ir ateizmas 
jos besąlygiškai neatmeta. 

Kas žino, ar pats Žmogaus buvimas nėra jo būties 
esmė? Gali būti, kad jis atsitiktinai yra nusviestas į kurią 
nors žemės vietą, nežinia kaip nė kam; viena tiktai aišku, 
kad jis privalo gyventi ir mirti, panašiai kaip sudygstan- 
tys ir vėl išnykstantys grybai arba gėlės, augančios pa- 
grioviais ir dengiančios mūrus. 

Tačiau nesigilinkime į begalybę; mums nėra leista turėti 
apie ją menkiausio supratimo; mes negalime pasiekti daik- 
tų šaltinio. Beje, mūsų pačių ramybei tas pat, ar materija 
amžina ar sukurta, ar Dievas yra ar jo nėra. Kokia bepro- 
tybė kamuotis dėl to, ko neįmanoma sužinoti ir dėl ko mes 
nepasidarytume laimingesni, jeigu mums tai ir pavyktų! 

Bet mums gali pasakyti: perskaitykite Fenelono““, 


R . 65 -66 67 . 68 . . 
Niuventeito’’, Abadi”, Derhemo”, Raiso’ ir kitų dar- 


64 Fransua de Salinjakas de la Matas Fenelonas (1651-1715) — prancūzų vys- 
kupas ir religinis rašytojas, kovingas materialistinės filosofijos priešininkas. 
65 Bernardas Niuventeitas (1654-1718) — olandų matematikas, savo traktate 
„Dievo buvimas, įrodytas gamtos stebuklais“ skelbęs teleologinj Dievo bū- 


ties įrodymą. 
6 


a 


Žakas Abadi (Abbadie, 1658—1727) — prancūzų protestantizmo krypties te- 

ologas. 

“7 Viljamas Derhemas (Derham, 1657-1735) — anglų dvasininkas ir gamto- 
tyrininkas. Savo darbuose fizikos ir medicinos klausimais plėtojo teleologi- 
nius Dievo būties įrodymo argumentus. 

68 Džonas Raisas (1628-1704) - anglų biologas. 


72 


bus. Na ir kas? Ko jie gali mane išmokyti arba, tiksliau, 
ko jie išmokė mane? Viso labo tai tik nuobodus dievo- 
baimingų rašytojų, kurie pralenkia vienas kitą tuščiažo- 
džiavimu, kartojimas, galintis greičiau sustiprinti, o ne 
sugriauti ateizmo pagrindus. Daugybė iš gamtos paimtų 
argumentų nesuteikia jų knygoms svarumo. Vien tiktai 
piršto, ausies arba akies sandara, vienas Malpigio“? stebė- 
jimas įrodo viską, be abejonės, daug geriau negu Dekar- 
tas arba Malbranšas; o visi kiti neįrodo nieko. Deistai ir 
krikščionys turėtų pasitenkinti stebėjimais, kurie rodo, 
kad visame gyvūnijos pasaulyje tie patys tikslai pasiekia- 
mi įvairiausiais būdais, tačiau visada geometrisku tikslu- 
mu. Ar gali būti geresnis ginklas prieš ateistus? Iš tikrųjų, 
jei protas manęs neapgauna, žmogus ir visa Visata yra su- 
kurti tais pačiais tikslais. Saulė, oras, vanduo, kūno san- 
dara ir forma — visa tai atsispindi akyje lyg veidrodyje ir 
tiksliai perduoda vaizduotei joje atsispindinčius daiktus 
pagal dėsnius, kuriuos sąlygoja begalinė matomų kūnų 
įvairovė. Ausies sandara yra nepaprastai įvairi, nors šio 
žmogaus, žvėrių, paukščių ir žuvų organo paskirtis vie- 
na. Visos ausys sudarytos tokiu matematišku tikslumu, 
kad visos jos skirtos tam pačiam tikslui, būtent girdėti. 
6? Marčelas Malpigis (1628-1694) — italy biologas, vienas iš mikroskopinės 

anatomijos pagrindėjų. Čia jis pasirinktas eksperimentinių tyrinėjimų pa- 


vyzdžiu, nes su šio mokslininko vardu susiję daugelis reikšmingų atradimų, 


kurie padėjo įtvirtinti biologijoje eksperimentinio metodo prestižą. 

Ar atsitiktinumas, klausia deistas, yra toks didis geome- 
tras, kad, savo valia keisdamas kūrinius, kurių autoriumi 
yra laikomas, gali pasiekti, nepaisant įvairovės, vieną ir 
tą patį tikslą? Prieštaraudamas jis nurodo kitas išlikusias 
gyvūnų formas, kurios bus panaudotos ateityje: drugelio 
vikšrą, žmogaus spermą, kiekvieną polipo dalį, ovalinės 
angos plėvę, gemalo plaučius, danties mėnuliukus, kaulų 
skysčius, nesuvokiamu būdu atsiskiriančius ir sukietė- 
jančius. Ir šios krypties šalininkai, neniekindami nieko, 
kas gali tai patvirtinti, nesiliauja įrodinėję, stengdamiesi 
pasinaudoti viskuo, kartais netgi mūsų proto silpnumu. 
Pažiūrėkite, sako jie, į Spinozą, Vaninį, Debaro, Buan- 
dena” — į apaštalus, kurie deizmui daro daugiau garbės 
nei žalos! Jų sveikata buvo jų netikėjimo matas. Iš tikrųjų 
retai kada, priduria jie, neatsižadama ateizmo nurimus 
aistroms ir išsekus kūnui, kuris yra jų įrankis. 

Žinoma, tai viskas, ką galima pasakyti Dievo buvimo 
naudai, nors šis argumentas nėra rimtas, nes tokie atsi- 
vertimai būna trumpalaikiai: protas, vos tiktai pasitaisęs 
70 Čia Ž. O. Lametri primena paskalas apie tai, kad šie paminėti žmonės 

mirties akivaizdoje esą išsižadėję savo ateistinių įsitikinimų. Iš tikrųjų tai 
teisinga tik prancūzų aristokrato, poeto Žako de Valė Debaro (1602-1674) 
atžvilgiu, — prieš mirtį jis susitaikė su bažnyčia. Italy filosofas Lučilijas Va- 
ninis (1584-1619) net ir vykdant mirties nuosprendį gynė savo ateistinės pa- 
žiūras. Neatsisakė savo ateistinių pažiūrų ir prancūzų dramaturgas, teatro 


istorikas Nikola Buandenas (1676-1751), ir olandų filosofas, naujųjų laikų 
filosofijos klasikas Baruchas (Benediktas) Spinoza (1632-1677). 

ir drauge su kūnu atgavęs jėgas, beveik visada grįžta prie 
ankstesnių įsitikinimų ir jais toliau vadovaujasi. Tai pa- 
sitaiko žymiai dažniau, nei mano gydytojas Didro” savo 
„Filosofinėse mintyse“ — puikiame kūrinyje, kuris, beje, 
neįtikins nė vieno ateisto. Iš tiesų, ką galima atsakyti 
žmogui, teigiančiam: „Mes visai nepažįstame gamtos; 
galbūt viską sukūrė jos gelmėse glūdinčios priežastys. 
Tik pažiūrėkite į Tramblė polipą: ar ne jame pačiame 
glūdi atgimimo priežastys? Kodėl turėtų būti nesąmonė 
manyti, jog esama fizinių priežasčių, kurios sukūrė viską 
ir su kuriomis taip glaudžiai susijusi ištisa šio plačiojo 
pasaulio grandinė, kad nieko iš to, kas vyksta, negalėtų 
neįvykti. Tiktai visiškai neįveikiamas tų priežasčių neži- 
nojimas verčia mus griebtis Dievo, kuris, pasak kai kurių 
žmonių, nėra netgi proto padarinys (ėtre de raison). Vadi- 
nasi, neigti atsitiktinumą dar nereiškia įrodyti aukščiau- 
siosios esybės buvimą, nes gali būti dar kas nors, kas nėra 
nei atsitiktinumas, nei Dievas; aš turiu galvoje gamtą, 
kurios tyrinėjimas savo ruožtu gali išugdyti netikinčiuo- 
sius, kaip patvirtina geriausių jos tyrinėtojų mąstysena.“ 

Iš tiesų Visatos svoris negali sukrėsti, juo labiau su- 
gniuždyti, nė vieno tikro ateisto; visi tūkstančius sykių 
™ Deni Didro (1713-1784) — žymus prancūzų filosofas, mechanicistinio ma- 


terializmo atstovas, švietėjas, vienas iš Didžiosios prancūzų buržuazinės 


revoliucijos ideologų. 

kartoti argumentai kūrėjo buvimui pagrįsti, kai kieno 
vertinami labiau už mūsų mąstymo būdą, net ir la- 
biausiai perdedant jų svarbą, bus jtikinami tik antipiro- 
niečiams arba tiems, kurie taip pasitiki savo protu, jog 
ryžtasi spręsti iš kai kurių išorinių požymių, kuriems, 
kaip žinote, ateistai gali priešpastatyti kitus tokius pat 
įtikinamus, bet visiškai priešingus argumentus. Iš tiesų, 
jei paklausime gamtininkų, jie mums pasakys, kad dėl 
tų pačių priežasčių, dėl kurių chemiko rankomis atsitik- 
tinių junginių dėka buvo pagamintas pirmasis veidrodis, 
gamtos rankomis buvo sukurtas tyras vanduo, atstojantis 
naiviai piemenaitei veidrodį; kad judėjimas, išsaugantis 
pasaulį, galėjo jį sukurti; kad kiekvienas kūnas užima 
vietą, kurią jam paskyrė gamta; kad oras gaubia Žemę 
dėl tų pačių priežasčių, dėl kurių geležis ir kiti metalai 
yra jos gelmių produktas; kad saulė — toks pat natūralus 
gamtos kūrinys kaip elektra; kad ji anaiptol nesukurta 
tam, jog šildytų Žemę ir jos gyventojus, kuriuos kartais 
net apdegina, panašiai kaip lietus sukurtas visiškai ne 
tam, jog daigintų želmenis, kuriems dažnai pakenkia; 
kad veidrodis ir vanduo buvo sukurti anaiptol ne tam, 
jog į juos žiūrėtų, kaip, beje, ir visi žvilgantys kūnai, pa- 
sižymintys ta pačia savybe; kad akis iš tiesų yra savotiš- 
kas veidrodis, kuriame siela gali matyti daiktų atvaizdus 


tokius, kokius akis jai rodo; kad neįrodyta, jog šis or- 

ganas buvo skirtas kaip tik regėjimui ir tyčia įstatytas į 
akiduobe; kad pagaliau Lukrecijus”, gydytojas Lami” ir 
visi senieji bei dabartiniai epikūrininkai, ko gero, teisūs, 
sakydami, jog akis mato tik todėl, kad yra sudaryta ir 
įtaisyta tam tikru būdu, ir kad, sutikus, jog egzistuoja tie 
patys judėjimo dėsniai, kurių laikosi gamta, kurdama ir 
ugdydama visus kūnus, neįmanoma, jog šis puikus orga- 
nas gali būti sudarytas ir įtaisytas kitaip. 

Štai argumentai prieš ir už, santrauka pagrindinių 
teiginių, dėl kurių amžinai ginčysis filosofai. Šiame gin- 
če aš nepalaikau nė vienų. 

Non nostrum inter vos tantas componere lites”. 

Štai ką pasakiau vienam savo draugui prancūzui, to- 
kiam pat atviram pironiečiui, kaip ir aš, didelių nuopelnų 
žmogui, vertam geresnio likimo. Į tai jis man atsakė labai 
keistai. Iš tikrųjų, sakė jis, visi už ir prieš neturi jaudinti 
sielos filosofo, kuris mato, kad nieko nėra įrodyta taip 
akivaizdžiai, kas priverstų jį pritarti, ir kad vienos pu- 
sės iškeltas mintis beregint paneigia kita pusė. Vis dėlto, 
pridūrė jis, pasaulis tol nebus laimingas, kol nepasidarys 
ateistinis. Štai kokie buvo šio „baisaus“ žmogaus argu- 
mentai. Jei ateizmas paplistų visur, kalbėjo jis, tuomet 
72 Titas Lukrecijus (95-54 m. pr. m. e.) — romėnų filosofas materialistas. 

73 Gijomas Lami — XVIII a. prancūzų medikas, savo veikaluose atgaivinęs Epi- 


kūro ir Lukrecijaus materializmą. 


74 „Ne mūsų reikalas derinti jūsų nesutarimus“ (/oz.). 


77 


visos religijos būtų sunaikintos su šaknimis. Nebūtų reli- 
ginių karų, nebūtų religijos kareivių, tokių siaubingų ka- 
reivių! Gamta, užteršta prakeiktais nuodais, susigrąžintų 
savo teises ir buvusį skaistumą. Mirtingieji, kurti visiems 
kitiems balsams, ramiai atsiduotų tiktai laisvai savo as- 
menybės valiai, kurios negalima nebaudžiamai niekinti ir 
kuri viena veda mus į laimę maloniais dorybės takais”. 

Toks yra prigimties dėsnis. Kas griežtai jo laikosi, tas 
yra doras ir nusipelno visos žmonių giminės pasitikėji- 
mo. Kas jo tiksliai nesilaiko, kad ir kaip uoliai dėtųsi iš- 
pažįstąs kokią nors religiją, tas yra sukčius ir veidmainys, 
kuriuo aš netikiu. 

Pagaliau minia temano kitaip, tegul sau sako, kad, 
netikėdamas apreiškimu, negali būti doras; žodžiu, kad 
reikalinga kokia nors kita religija, tiktai ne gamtos. Koks 
skurdas, kokia menkystė! Ir kaip liaupsina kiekvienas 
savo paties išpažįstamą religiją! Bet mums nerūpi minios 
pritarimas. Kas stato savo širdyje altorius prietarams, tas 
gimęs lankstytis stabams, o ne dorybei suvokti. 

Tačiau jeigu visi sielos sugebėjimai taip priklauso nuo 
ypatingos smegenų ir viso kūno sandaros, kad iš esmės 
yra ne kas kita, kaip tos sandaros rezultatas, tai žmogų 
galime laikyti gana apsišvietusia mašina! Pagaliau netgi 


75 Iš šios vietos aišku, kokia prasme Z. O. Lametri laiko save pironiečiu, t. y. 


skeptiku. 

jei žmogus vienas būtų apdovanotas prigimties dėsniu, 
argi jis dėl to nustotų buvęs mašina? Keletu sraigtelių ar 
spyruoklių daugiau, nei jų turi patys tobuliausi gyvūnai, 
smegenys šiek tiek arčiau širdies, todėl ir gauna daugiau 
kraujo, — ir kas dar? Šiaip ar taip, nežinomos priežas- 
tys pagimdo tą taip lengvai įžeidžiamą sąžinę, tą sąži- 
nės graužimą, kurie materijai nėra svetimesni už mąsty- 
mą, — žodžiu, visą tariamą skirtumą tarp Žmogaus ir kitų 
gyvūnų. Bet ar viską pakankamai paaiškina minėtų or- 
ganų sandara? Taip, kartoju tai dar kartą: jei mąstymas 
akivaizdžiai vystosi kartu su organais, tai kodėl materija, 
iš kurios jie sudaryti, negalėtų jausti sąžinės graužimo, 
jeigu ji įgijo sugebėjimą jausti“? 

Taigi siela tėra tuščias žodis, neturintis jokios pras- 
més, protingas žmogus jį gali vartoti tik norėdamas pa- 
žymėti mąstančiąją mūsų organizmo dalį. Gyvi kūnai, 
tarus, kad jiems būdingas menkiausias judėjimo pradas, 
turi visa, ko jiems reikia, kad galėtų judėti, jausti, mąs- 
tyti, apgailestauti, — žodžiu, reikštis tiek fiziniame, tiek 
nuo jo priklausančiame doroviniame pasaulyje. 

Mes nieko neteigiame, remdamiesi prielaidomis; kas 
mano, jog dar ne visi neaiškumai išsklaidyti, tesiima 
bandymų, kurie juos visiškai patenkins. 


76 Ši kategoriška mintis rodo, jog žmogaus-mašinos koncepcija Ž. O. Lametri 


traktuojama kaip modelis, atitinkantis objektyvią tikrovę, o ne kaip hipotezė. 

1. Visų gyvūnų kūnas tebevirpa ir po mirties, ir tuo il- 
giau, kuo šaltesnis jų kraujas ir kuo mažiau jie prakai- 
tuoja. Tai patvirtina vėžliai, driežai, gyvatės ir kt. 

2. Raumenys, atskirti nuo kūno, susitraukia, kai į juos 
įduriama. 

3. Viduriuose dar ilgai išlieka peristaltiniai, arba kirmė- 

liniai, judesiai . 
4. Pasak Kuperio, įšvirkštus paprasto karšto vandens, 
T a 78 
atgyja širdis ir raumenys . 

5. Varlės širdis, išimta iš kūno, dar visą valandą nenu- 
stoja plakusi, ypač atokaitoje, o dar geriau ant šilto 
stalo arba ant karštos lėkštės. Jeigu atrodo, kad ji vi- 
siškai nustojo plakusi, užtenka padaryti injekciją, ir iš 
pažiūros nebegyvas raumuo vėl pradės plakti. Harvė- 
e ee e =y . 79 
jus pastebėjo, kad tas pats yra ir su rupūžėmis `. 

6. Bekonas Verulamietis savo kūrinyje „Silva silvarum“ 
pasakoja apie vieną žmogų, nuteistą už išdavystę. 

77 Žarnyno peristaltika po žmogaus mirties aprašyta 1669 m. anglų fiziologo 
Glisono, su kurio darbais Ž. O. Lametri, atrodo, buvo susipažinęs. 

78 Bandymai atgaivinti širdį karštu vandeniu aprašyti ne tik anglų chirurgo 
Viljamo Kuperio (1666-1709), bet ir kito anglų mediko, gamtotyrininko, 
vieno iš mokslinės fiziologijos pradininkų, nustačiusių kraujotakos dėsnius, 
Viljamo Harvėjaus (1578-1657) veikaluose. 

79 V. Harvėjaus atradimai Ž. O. Lametri imponavo tuo, kad jie buvo gauti 
gausiai eksperimentuojant ir kad šio mokslininko atradimai griovė svar- 
biausias religines dogmas. 


80 Čia minimas anglų filosoto Fransio Bekono (1561-1626) veikalas „Tan- 


kmių tankmė“ (t. y. painiava). 

Jam gyvam buvo perskrosta krūtinė ir išplėšta širdis 
įmesta į karštą vandenį; širdis keletą kartų pašokusi 
į viršų, iš pradžių dvi pėdas, o paskui vis žemiau ir 
žemiau. 

7. Paimkite dar neišsiritusį iš kiaušinio viščiuką, išimki- 

te jo širdį, ir tomis pačiomis sąlygomis išvysite tokius 
pačius reiškinius. Kvėpavimo šiluma atgaivina po be- 
oriu gaubtu jau žūstantį gyvūną. 
Panašūs bandymai, už kuriuos turime būti dėkingi 
Boiliui“' ir Stenonui’, buvo atlikti su balandžiais, 
šunimis ir triušiais, kurių širdies dalys tebeplakdavo 
kaip visa širdis. Taip pat judėdavo ir nutrauktos kur- 
mių letenėlės. 

8. Tokius reiškinius galime pamatyti, stebėdami vikš- 
rus, kirminus, vorus, muses ir ungurius; nukirstų 
kūno dalių judesiai sustiprėja karštame vandenyje dėl 
jame esančios šilumos. 

9. Vienas girtas kareivis kardu nukirto kalakutui galvą. 
Paukštis tebestovėjo, paskui pajudėjo ir puolė bég- 
ti; atsimušęs į sieną, apsigręžė ir leidosi bėgti toliau, 
plasnodamas sparnais, kol galų gale nukrito. Kai jis 

81 Robertas Boilis (1627-1691) — anglų fizikas ir chemikas, suformulavęs pir- 

mąjį mokslinį cheminio elemento apibrėžimą. 

82 Nilsas Stenonas (1638-1686) — danų fizikas ir anatomas. Remdamasis savo 


atliktais bandymais, jis nustatė, jog širdis yra raumuo, kuris susitraukdamas 


išstumia kraują. 

jau gulėjo ant žemės, jo raumenys vis dar tebejudėjo. 
Visa tai mačiau savo akimis; tokius pačius reiškinius 
galime pamatyti, stebėdami kačiukus ir šuniukus nu- 
kirstomis galvomis. 

10. Sukapoti į gabalus polipai ne tiktai juda, bet per sa- 
vaitę jų prisiveisia tiek, į kiek gabalų buvo sukapoti. 
Gaila, kad šis bandymas nesiderina su gamtininkų iš- 
vesta dauginimosi teorija, arba greičiau reikia džiaug- 
tis, nes šis atradimas mums akivaizdžiai rodo, jog ne- 
galima daryti jokių apibendrinimų net iš labai gerai 


žinomų ir akivaizdžių bandymų. 


Aš pateikiau daugiau negu reikia faktų, norėdamas tik- 
tai įrodyti, kad kiekviena organizmo skaidula, kiekviena 
jo dalelė juda, veikiama joms būdingo judėjimo prado, 
ir kad toks judėjimas nepriklauso nuo nervų, kaip būna 
atliekant sąmoningus judesius, nes dalelės, atliekančios 
minėtus judesius, visai nėra susijusios su kraujotaka. Jei 
tokie judesiai aptinkami skaidulų dalyse, tai jie turi būti 
ir širdyje, kuri sudaryta iš savotiškai susiraizgiusių skai- 
dulų. Kad tuo įsitikinčiau, man nereikėjo Bekono papa- 
sakotos istorijos. Man buvo lengva apie tai spręsti iš žmo- 
gaus ir kitų gyvūnų širdies sandaros analogijos ir netgi iš 
žmogaus širdies masės, kurioje nematyti šio judėjimo tik 


todėl, kad jis prislopintas; pagaliau iš to, kad visos lavo- 

no dalys yra šaltos ir bejėgiškos. Jei būtų skrodžiami dar 
šilti nubaustų nusikaltėlių kūnai, pamatytume, kad jų 
širdis atlieka tuos pačius judesius, kokius galima išvysti 
nukirstų galvų veido raumenyse. 

Viso kūno arba į gabalus sukapotų dalių judėjimui 
būdinga tai, kad jis sukelia ne chaotiškus, kaip anksčiau 
manyta, bet visiškai taisyklingus judesius, be to, tai bū- 
dinga tiek šilrakraujams ir tobuliems, tiek šaltakraujams 
ir netobuliems gyvūnams. Mūsų priešininkams nelieka 
nieko kito, kaip neigti tūkstančius faktų, kuriuos kiek- 
vienas gali patikrinti. 

Jei mane dabar paklaustų, kur yra ta mūsų kūnui 
įgimta galia, atsakyčiau, kad jos lizdas tikriausiai yra toje 
vietoje, kurią senovėje vadino parenchima, t. y. pačioje 
kūno dalių substancijoje, išskyrus venas, arterijas, ner- 
vus, žodžiu — pačioje viso kūno sandaroje. Tai reiškia, 
jog kiekviena jo dalis pasižymi didesne ar mažesne galia 
judėti priklausomai nuo jos poreikių. 

Smulkiau panagrinėkime tas žmogaus mašinos spy- 
ruokles. Visus gyvybinius natūralius ir automatiškus 
judesius gyvūnai atlieka patys. Argi ne tiesa, kad, ne- 
tikėtai išvydęs prarają ir išsigandęs, kūnas mechaniškai 
traukiasi atatupstas? Argi vokai nenusileidžia, kaip esu 
jau sakęs, gresiant smūgiui, o vyzdys nesusitraukia prie 


ryškios dienos šviesos, norėdamas apsaugoti rageną, ir ar 

neišsiplečia, trokšdamas geriau matyti prieblandoje esan- 
čius daiktus? Argi odos poros mechaniškai neužsidaro 
žiemą, kad šaltis neprasiskverbtų į indų vidų? Argi ne 
tiesa, kad skrandis sutrinka, veikiamas nuodų, tam tikro 
opijaus arba vėmimą sukeliančių medžiagų kiekio? Argi 
širdis, arterijos ir raumenys miegant nesusitraukia smar- 
kiau negu kiti raumenys? Argi plaučiai neatlieka nuolat 
veikiančių dumplių vaidmens? Argi ne mechaniškai su- 
sitraukia šlapimo pūslės, tiesiosios žarnos ir kt. raumenys 
arba ne stipresnis, negu kitų raumenų, širdies susitrauki- 
mas? Lygiai taip pat mechaniškai raumenys pakelia vyrų 
ir kitų gyvūnų varpą, kai šie plaka ja sau per pilvą; netgi 
vaikams gali pasireikšti erekcija sudirginus šią kūno dalį. 
Tarp kita ko, tai rodo, kad šiame organe yra savotiška, 
dar mažai ištirta spyruoklė, galinti sukelti veiksmus, ku- 
riuos, nepaisant visų anatomijos pasiekimų, sunku pa- 
aiškinti. 

Smulkiau nenagrinėsiu visų šių antraeilių, visiems 
žinomų kūno jėgų. Tačiau yra kita, subtilesnė ir nuosta- 
besnė, jėga, įkvepianti visas kitas: ji yra visų mūsų jaus- 
mų, malonumų, aistrų ir minčių šaltinis, nes smegenys 
irgi turi raumenis, skirtus mąstyti, kaip žmogus — kojas, 
skirtas vaikščioti. Turiu galvoje tą skatinantįjį ir verž- 
luji pradą, kurį Hipokratas vadina evoguwv (siela). Šis 


pradas tikrai yra smegenyse, prie nervų, kuriais valdo 

visą kūną, šaknų. Juo paaiškinama viskas, ką galima pa- 
aiškinti, net labiausiai stulbinantys vaizduotės sutrikimų 
padariniai. 

Nenorėdamas įkyrėti skaitytojams pernelyg dideliu 
vargiai suvokiamų pavyzdžių gausumu, apsiribosiu tik 
keliais klausimais ir samprotavimais. 

Kodėl gražios moters vaizdas ar netgi pati mintis apie 
ją sukelia tam tikrus mūsų judesius ir geismus? Ar tai, 
kas darosi tuo metu tam tikruose organuose, atsiranda iš 
pačios tų organų prigimties? Toli gražu ne: taip yra dėl 
raumenų ir vaizduotės sąveikos bei tam tikro jų ryšio. 
Tik pirmąją spyruoklę sudirgina tai, ką senovėje vadino 
bene placitum", arba grožio reginiu: ši savo ruožtu veikia 
kitą, snūduriavusią tuo metu, kai ją pažadino vaizduotė. 
Ar taip atsitinka ne dėl to, kad suirzęs ir kunkuliuojantis 
kraujas bei gyvybinės dvasios, ssūdami nepaprastu grei- 
čiu, užplūsta ir išpučia akytus kūnus? 

Kadangi esama akivaizdaus ryšio tarp motinos ir vai- 
ko* ir kadangi sunku paneigti faktus, kuriuos pateikia 
Tulpijus““ ir kiti verti tokio pat pasitikėjimo autoriai (ne- 
rasi už juos vertesnių), tai turime pripažinti, kad gemalas 
jaučia motinos vaizduotės veržlumą taip, kaip minkštas 
83 Puikus sprendimas (/ot.). 

* Bent jau indų ryšio. Ar galime būti tikri, kad nėra tarp jų nervų ryšio? 


84 Nikolas Peteris Tulpijus (1593—1674) — olandų medikas, žymaus trijų kny- 


gu veikalo „Medicinos tyrimai“ autorius. 


85 


vaškas — menkiausią prisilietimą, ir kad motinos žymės 
bei apgamai, nepaisant visų Blondelio” ir jo šalininkų 
kalbų, nesuprantamiausiu būdu persiduoda vaisiui. Tai- 
gi mes grąžiname garbę Malbranšui, iš kurio patiklumo 
taip šaipėsi rašytojai, pakankamai neįsigilinę į gamtą ir 
norėję primesti jai savo išankstinius nusistatymus. 

Pažvelkite į garsiojo Popo, kuris mažų mažiausia yra 
anglų Volteras, portretą. Visa jo proto įtampa, visa ener- 
gija atsispindi jo veide: visas jis įsirėžęs, akys iššokusios 
iš akiduobių, antakiai kyla aukštyn drauge su kaktos 
raumenimis. Kodėl? Todėl, kad jo nervai dirba, ir visas 
kūnas turi jausti tarsi sunkaus gimdymo kančias. Iš kur 
imtųsi visi šie reiškiniai, jei nebūtų kokios nors vidinės 
stygos, įtempiančios išorines? Pripažinti sielos buvimą, 
norint paaiškinti tuos reiškinius, — vadinasi, šauktis Sven- 
tosios dvasios pagalbos. 

Iš tiesų, jei tai, kas mano smegenyse mąsto, nėra šio 
organo, o kartu ir viso kūno dalis, kodėl gi tuomet mano 
kraujas užkaista ir mano proto susijaudinimas persiduo- 
da venoms, kai, ramiai gulėdamas lovoje, svarstau ko- 
kio nors kūrinio planą arba užsiimu abstrakčių mąsty- 
mu? Pasiklauskite to lakios vaizduotės žmonių, didelių 
poetų, tų, kam būdingi stiprūs jausmai, geras skonis, 


kuriuos žavi gamtos grožybės, tiesa arba dorybės; iš jų 


85 Žakas Ogiustas Blondelis (? — 1734 m.) — prancūzų kilmės anglų medikas. 

entuziazmo, pasakojimų apie savo pojūčius — žodžiu, iš 
padarinių galėsite spręsti apie priežastis; iš tos harmoni- 
jos, kurią Borelis““ ar bet kuris kitas anatomas suvokia 
geriau negu visi Leibnico šalininkai kartu, pažinsite ma- 
terialią žmogaus vienybę. Pagaliau jei dėl nervų jtam- 
pos, sukeliančios skausmus, atsiranda karštligė, nuo 
kurios sutrinka protas ir silpnėja valia, jei dėl pernelyg 
apkrauto proto savo ruožtu sutrinka kūnas, užsiliepsno- 
damas alinančia ugnimi, nuvariusia į kapus tokį jauną 
Belį, jei tam tikras nervų dirgulys verčia mane norėti ir 
karštai geisti to, kas prieš akimirką man visai nerūpėjo, 
kita vertus, jei kai kurie įspūdžiai, atsiradę smegenyse, 
sukelia tokį pat dirgulj ir tokius pačius norus, — kam iš 
vieno akivaizdaus dalyko daryti du? Veltui telkiamasi į 
pagalbą valią. Vieną kartą įsakiusi, vėliau ji turi šimtą 
kartų paklusti. Ir kas čia nuostabaus, kad sveikas kūnas 
paklūsta valiai, jei kraujoplūdis ir gyvybinės dvasios jį 
priverčia taip elgtis; valia turi savo žinioje visą legioną 
nematomų skysčių, greitesnių už žaibą ir visada pasiren- 
gusių jai tarnauti. Tačiau kaip valios galia veikia nervų 
dėka, taip ji ir nustoja veikusi jų dėka. Argi pati geriausia 
valia, patys stipriausi geismai gali sugrąžinti išsekusiam 
meilužiui prarastą jėgą? Deja, ne. Ir valia už tai nubau- 


86 Alfonsas Džovanis Borelis (1608—1679) — italy matematikas, fizikas ir medi- 


kas, visus žmogaus organizmo vyksmus aiškinęs kaip mechaninius procesus. 

džiama pirmiausia, nes tam tikromis aplinkybėmis ne 
jos galioje nenorėti malonumo. Čia kartojasi tai, ką esu 
pasakęs apie paralyžių. 

Jus stebina geltligė! Nejaugi jūs nežinote, kad kūnų 
spalva priklauso nuo spalvos stiklo, pro kurį jūs žiūri- 
te? Argi jūs nežinote, kad daiktų spalva yra tokia, kokia 
akių skysčių spalva; taip atrodo bent jau mums, men- 
kiems tūkstančių iliuzijų žaisliukams? Tačiau pašalinki- 
te iš vandeningo akies skysčio tą spalvą, perleiskite tulžį 
per natūralų savo sietą, ir siela, turėdama kitokias akis, 
nustos viską mačiusi geltonai. Ar ne panašiai būna tada, 
kai, pašalinę katarakta arba išvalę Eustachijaus vamzdelį, 
grąžiname akliesiems regėjimą, o kurtiesiems — klausą? 
Kiek žmonių, kurie greičiausiai tebuvo apsukrūs šarla- 
tanai, tamsybės epochoje pagarsėjo kaip dideli stebukla- 
dariai! Graži juk siela ir stipri valia, kurios gali veikti tik 
tiek, kiek leidžia kūno būklė, ir kurių polinkiai keičiasi 
priklausomai nuo amžiaus ir būdo! Tad ar reikia stebė- 
tis, kad filosofai, norėdami išlaikyti sveiką sielą, rūpinasi 
kūno sveikata, kad Pitagoras uoliai siūlė laikytis dietos, 
o Platonas draudė gerti vyną?! Protingų gydytojų ma- 
nymu, norint išugdyti protą ir pažinti tiesą bei dorybę, 
visada reikia pradėti nuo tinkamo kūno režimo, antraip 
ligų ir sutrikusių pojūčių šurmuly tiesa ir dorybė virsta 


tuščiais žodžiais. Neturėdami higienos taisyklių, veltui 

būtų moke Epiktetas“', Sokratas, Platonas ir kiti: bet ko- 
kia moralė nieko nepadės tam, kam svetimas saikas, nes 
jis yra visų dorybių šaltinis, panašiai kaip nesivaldymas — 
visų blogybių šaltinis. 

Ko dar reikia ir kuriam galui leistis į istoriją aistrų, 
kurias visas gerai paaiškina Hipokrato svogpov, norint 
įrodyti, jog žmogus — ne kas kita, kaip gyvūnas arba 
mechanizmas, surinktas iš viena kitą varančių dalių 
taip, kad neaišku, nuo kurio jo galo gamta pradėjo savo 
veiklą? Jeigu tos dalys ir skiriasi viena nuo kitos, tai tik 
savo vieta ir intensyvumu, o ne prigimtimi. Taigi siela 
tėra judėjimo pradas arba juntanti materialioji smegenų 
dalis, kurią neapsirinkant galima laikyti pagrindine viso 
mechanizmo spyruokle, veikiančia kitas dalis ir, atrodo, 
atsiradusia pirmiausia. Taigi visos kitos dalys gali būti tik 
jos padariniai, kaip paaiškės iš keleto mano toliau patei- 
kiamų tyrimų, atliktų su įvairiais gemalais. Įgimtas, arba 
būdingas mūsų mašinai, ir panašus į švytuoklės svyravi- 
mas, kuriuo pasižymi kiekviena skaidula ir, kaip sakoma, 
kiekvienas skaidulingas elementas, negali trukti be palio- 
vos. Nykstantj jį reikia nuolat atnaujinti, suteikti naujų 
jėgų, kai jis nusilpsta, pristabdyti, kai jis kenčia nuo jė- 
gų ir energijos pertekliaus. Tai ir yra medicinos esmė. 


8” Epiktetas Hierapolietis (apie 50 — apie 130) — romėnų filosofas moralistas, 


stoicizmo atstovas. 

Kūną galima palyginti su laikrodžiu, kuris užvedamas 
nauju maistu. Jam patekus į kraują, gamtai pirmiausia 
rūpi sukelti kažką panašaus į karštligę, kurią chemikai, 
visą laiką tesvajojantys apie lydkrosnes, turėjo palaikyti 
rūgimu. Ši karštligė pagreitina gyvybinių dvasių filtravi- 
mą, mechaniškai sužadinantį raumenis ir širdį, tarsi visa 
tai būtų daroma valios įsakymu. 

Štai tos priežastys, arba gyvybės jėgos, šimtą metų 
išssaugančios nuolatinį kietų ir skystų dalių judėjimą, 
kuris būtinas ir vienoms, ir kitoms. Tačiau kas gali pasa- 
kyti, ar šiame judėjime svarbesnės kietos, ar skystos da- 
lys, et vice versa““? Aišku tik tai, kad be skystųjų dalių be- 
matant nustotų veikusios kietosios. Skysčiai savo dūžiais 
skatina ir palaiko indų elastingumą, nuo kurio priklauso 
jų apytaka. Štai kodėl net po mirties, priklausomai nuo 
gyvybės likučių, kuriuos dar kurį laiką išsaugo, kiekvie- 
nos substancijos įgimtoji spyruoklė dar turi daugiau ar 
mažiau jėgos ir nustoja veikusi paskutinė. Nėra abejonės, 
kad ši gyvūnų dalių jėga gali išsilaikyti ir sustiprėti dėl 
kraujotakos, bet ji visiškai nuo pastarosios nepriklauso, 
nes, kaip jau matėme, jai neturi reikšmės, ar visos dalys 
arba vidaus organai yra sveiki. 

Gerai žinau, kad šiai nuomonei pritaria ne visi moks- 


lininkai, kad ypač Stalis ją smerkė. Šis žymus chemikas 


88 Ir atvirkščiai (/or.). 

norėjo mus įtikinti, kad siela yra vienintelė visų mūsų ju- 

desių priežastis. Tačiau taip kalbėti gali tiktai fanatikas, 

o ne filosofas. 

Norint paneigti Štalio hipotezę, nereikia tiek pastan- 
gų, kiek buvo jų padėta prieš mane. Tereikia pasižiūrėti 
į bet kurį smuikininką. Koks pirštų lankstumas ir mi- 
klumas! Judesiai tokie greiti, kad vos galima įžiūrėti jų 
nuoseklumą! Taigi prašau arba greičiau reikalauju, kad 
Štalio šalininkai, gerai žinantys mūsų sielos galimybes, 
man pasakytų, kokiu būdu ji gali atlikti tokią daugybę 
judesių, vykstančių taip toli nuo jos ir tokiose skirtingose 
vietose. Tai tas pats, kaip manyti, jog koks nors fleitinin- 
kas gali sugroti nuostabias melodijas instrumentu su de- 
vyniom galybėm vožtuvų, kurių jis visai nežino ir netgi 
negali paliesti pirštais. 

Tad pasakykime kartu su Heke”, kad ne visiems 
leista aplankyti Korintą““. O kodėl gamta negalėjo būti 
dar palankesnė Staliui kaip žmogui, o ne kaip chemikui 
ar gydytojui praktikui? Tam reikėtų, kad jis (laimingas 
8 Pilypas Hekė (Hecquet, 1661-1737) — prancūzų medikas, pasižymėjęs reli- 

giniu fanatizmu ir polinkiu kurti paradoksalias teorijas. 

% Senovės Graikijoje Korintas garsėjo žaidynėmis jūrų dievo Poseidono 
garbei. Jos vykdavo kas dveji metai vasarą Korinto sąsmaukoje Istmoje, 
kur buvo Poseidono Istmiečio šventykla. Į žaidynes patekdavo vikriausi, 
stipriausi ir narsiausi piliečiai. Tačiau į Korintą susirinkdavo ir svetingos, 


gundančios merginos. Todėl ir paplito nuomonė, jog vykti į Korintą pavo- 


jinga, nes ne kiekvienas pajėgia atsilaikyti prieš savo aistrų pagundas. 


91 


mirtingasis!) būtų gavęs kitokią sielą nei visi kiti žmo- 
nės, visa galinčią sielą, kuri, nepasitenkindama šiokia 
tokia valdžia valingai veikiantiems raumenims, tvirtai 
laikytų visų kūno judesių vadžias, galėtų juos nutraukti, 
sutramdyti arba paraginti savo nuožiūra. Valdant tokiai 
despotiskai valdovei, kurios rankose, galima sakyti, būtų 
visi širdies dūžiai ir kraujotakos dėsniai, negali būti ir 
kalbos apie karštligę, skausmą, nuovargį, gėdingą lytinį 
bejėgiškumą ar įkyrų priapizmą. Sielai tereikia panorėti, 
ir mechanizmas pradeda veikti čia jsitempdamas, čia at- 
sipalaiduodamas. Kaip galėjo Stalio mašinos variklis taip 
greitai sugesti? Kas pats yra toks puikus gydytojas, tas 
turėtų būti nemirtingas. 

Beje, Stalis ne vienintelis paneigė organizuotų kūnų 
nevalingų judesių priežastį. Patys didžiausi protai ją at- 
metė, aiškindami širdies veiklą, varpos erekciją ir pan. 
Tereikia perskaityti Burhavės „Medicinos pagrindus“, 
kad jsitikintum, kokias išradingas ir viliojančias sistemas 
buvo priverstas sukurti savo galingo genijaus prakaitu šis 
didis žmogus, nenorėdamas pripažinti jėgos, būdingos 
visiems kūnams. 

Vilis ir Pero“, menkesnio dydžio protai, tačiau uo- 
lūs stebėtojai gamtos, kurią garsusis Leideno profesorius 


?1 Kiodas Pero (1613—1688) — prancūzų medikas, fizikas, matematikas ir ar- 


chitektas. Jis suformulavo teoriją, aiškinančią klausos mechanizmą. 

pažinojo tik per kitus, kitaip sakant, iš antrų rankų, 
minimą priežastį, atrodo, buvo linkę aiškinti sielos pa- 
plitimu po visą kūną. Tačiau pagal šią hipotezę, kurios 
laikėsi Vergilijus” ir visi epikūrininkai ir kurią iš pirmo 
žvilgsnio patvirtina polipų istorija, judesiai, atliekami 
po mirties subjekto, kuriam jie būdingi, atsiranda dėl 
„sielos likučio“ susitraukiančiose kūno dalyse, jau ne- 
beveikiamose kraujo ir gyvybinių dvasių. Iš to matyti, 
jog autoriai, kurių rimti veikalai lengvai nustelbia visas 
filosofų pasakas, daro tą pačią klaidą, kaip ir tie, kurie 
pripažįsta materijos sugebėjimą mąstyti. Tuo noriu pasa- 
kyti, jog taip yra todėl, kad jie kalbėjo neaiškiai, vartojo 
painius, nieko nereiškiančius terminus. Iš tiesų, kas gi 
yra tas „sielos likutis“, jei ne varomoji, pasak Leibnico ir 
jo šalininkų, jėga, blogai apibrėžta šiuo žodžių junginiu, 
bet, tarp kitko, teisingai atspéta Pero (žr. jo „Traktatą apie gy- 
vūnų mechanizmą). 

Dabar, kai aiškiai įrodyta, — nors Dekarto, Štalio ir 
Malbranšo šalininkų bei teologų tvirtinimai, kurių čia 
neverta netgi minėti, yra priešingi, — kad materija juda 
savaime ne tik tada, kai yra organizuota, pavyzdžiui, 
kaip yra su gyva širdimi, bet netgi tada, kai ši organiza- 
cija sugriauta, žmogui rūpi sužinoti, kokiu būdu kūnas 


*2 Publijus Vergilijus Maronas (70—19 m. pr. m e.) — romėnų poezijos kla- 


sikas. 

vien todėl, kad iš pat pradžių yra apdovanotas gyvybe, 
vėliau įgyja sugebėjimą jausti ir pagaliau mąstyti. Dieve 
šventas, kiek pastangų padėjo kai kurie filosofai, norėda- 
mi išspręsti šį klausimą, ir kiek nesąmonių turėjau kan- 
trybės perskaityti šia tema! 

Iš bandymų sužinome tik tai, jog tol, kol yra bent 
menkiausias judėjimas vienoje arba keliose skaidulose, 
tereikia jas sudirginti, kad pabustų ir atgytų beveik išny- 
kęs judėjimas, kaip matėme iš daugybės bandymų, ku- 
riais norėjau sugriauti priešininkų sistemas. Taigi galima 
tvirtinti, kad judėjimas ir jausmai kursto vienas kitą tiek 
sveikuose, tiek sužalotuose kūnuose, nekalbant jau apie 
kai kuriuos augalus, kuriuose galima įžvelgti tokį pat ju- 
dėjimo ir jausmų sąryšį. 

Be to, kiek žymių filosofų įrodė, kad mąstymas tėra 
sugebėjimas jausti ir kad protingoji siela tėra juslinė sie- 
la, pritaikyta suvokti ir mąstyti. Tai galima įrodyti tuo, 
kad, išnykus jausmams, blėsta ir mintis, kaip būna iš- 
tikus apopleksijai, letargui, katalepsijai ir kt. Juokingai 
atrodo tie, kurie teigia, kad siela nesiliauja mąsčiusi net 
sirgdama mieglige, kad ji tiktai negali prisiminti to, apie 
ką mąstė. 

Būtų gryniausia beprotybė eikvoti laiką šio judėjimo 
mechanizmui tyrinėti. Judėjimo prigimtis mums tokia 


pat nepažįstama, kaip ir materijos. Vienintelis būdas 

sužinoti, kaip jis atsiranda materijoje, — tai drauge su 
„Sielos istorijos” autoriumi atgaivinti seną ir nesupran- 
tamą teoriją apie substancines formas. Nors ir nežinau, 
kaip inertiška ir paprasta materija virsta veiklia ir turin- 
čia organus, bet nenusimenu dėl to, kaip nenusimenu, 
kad negaliu žiūrėti į saulę be spalvoto stiklo. Taip pat 
ramiai žiūriu ir į kitus nesuprantamus gamtos stebu- 
klus, pavyzdžiui, į minties ir jausmų atsiradimą būty- 
bėje, kuri anksčiau mūsų ribotam regėjimui atrodė vien 
purvo gumulas. 

Tepripažįsta jie drauge su manimi, kad organizuota 
materija turi judėjimo pradą, kuris vienas skiria ją nuo 
neorganizuotos (argi galima paneigti šį akivaizdų da- 
lyką?)““, kad visi gyvūnų skirtumai priklauso nuo jų 
organizacijos įvairovės, kaip aš jau pakankamai gerai 
įrodžiau, — ir to užteks substancijos ir žmogaus mjs- 
lei įminti. Visatoje, kaip matome, egzistuoja vienintelė 
substancija, o žmogus — tobuliausia jos dalis. Jo ryšys su 
beždžionėmis ir kitais protingais gyvūnais yra toks pat, 


kaip Heigenso planetarinio laikrodžio ryšys su Juliano 


?33 Tai dar vienas Ž. O. Lametri mėginimas nukreipti nuo savęs įtarimą, kad 
jis esąs „Gamtinės sielos istorijos“ autorius. 

% Čia Ž. O. Lametri ne visai tiksliai nusako savo poziciją: jis turi galvoje 
ne bet kokį, o tik gyviems kūnams būdingą judėjimą. Apskritai „judėjimo 
pradą“, kaip ne kartą yra pabrėžęs Ž. O. Lametri, turi kiekvienas materialus 


kūnas, nepriklausomai nuo jo organizacijos (struktūros). 

laikrodžiu“. Jeigu planetų judėjimui rodyti prireikė dau- 
giau įrankių, ratukų ir spyruoklių, negu rodyti ir mušti 
valandas, jeigu Vokansonui““ daugiau sumanumo reikėjo 
jo „Heitininkui“, o ne „ančiai“ sukurti, tai jo prireiktų 
dar daugiau „kalbančiai mašinai“ pagaminti; dabar jau 
negalima manyti, kad tokios mašinos neįmanoma pa- 
daryti, ypač kokio nors naujo Prometėjo rankomis. Va- 
dinasi, ir gamtai reikėjo daugiau sumanumo ir padargų 
sukurti ir išlaikyti mašiną, pajėgią ištisą amžių žymėti 
visus širdies ir proto virpesius, nes jeigu valandų ir ne- 
skaičiuojame pulsu, vis dėlto jis yra barometras, matuo- 
jantis kūno šilumą ir gyvybę, iš kurių galime spręsti apie 
sielos prigimtį. Visai neklystu sakydamas, jog Žmogaus 
kūnas — tai didžiulis laikrodis, pagamintas taip sumaniai 
ir meistriškai, kad, sustojus ratukui, rodančiam sekun- 
des, minutes rodantis ratukas suksis ir toliau; panašiai 
ratukas, rodantis ketvirtį valandos, drauge su kitais vis 
dar tebesisuks, kai pirmieji surūdiję arba dėl kitų prie- 


žasčių nustos judėję. Lygiai taip pat neužtenka kelių 


* Romos imperatoriaus Flavijaus Klaudijaus Juliano (331 ar 332—363) lai- 
kais buvo žinomi tik saulės ir smėlio laikrodžiai. Svyruoklinį laikrodį išra- 
do olandų fizikas, matematikas ir astronomas Kristianas Heigensas (1629— 
1695), kuris vėliau, remdamasis savo matematiniais tyrimais, sukonstravo 
„planetinę mašiną“ — šiuolaikinių planetariumų prototipą. 

** Žakas de Vokansonas (1709-1782) — prancūzų mechanikas, kūręs automa- 


tus, kurie, laikrodinio mechanizmo varomi, atlikdavo sudėtingus judesius. 

kraujagyslių sutrikimo sunaikinti judesių židinį, esantį 
širdyje, kuri atstoja Žmogaus mašinos variklį; priešin- 
gai, skysčiai, kurių tūris sumažėjo sutrumpėjus jų keliui, 
nubėga jį, tarsi varomi naujos srovės, tuo greičiau, kuo 
labiau didėja širdies veikla dėl pasipriešinimo, sutinka- 
mo kraujagyslių galuose. Jeigu prislėgtas regėjimo ner- 
vas nepraleidžia daiktų atvaizdų, šitai nė kiek nekliudo 
girdėti, o dėl klausos netekimo sutrikus ausies skiltelei, 
neprarandamas regėjimas. Argi nebūna taip, kad vienas 
girdi, kas jam sakoma, pats negalėdamas kalbėti (kol ne- 
praėjo ligos priepuolis), o kitas nieko negirdi, bet užtat 
mechaniškai kalba viską, kas šauna į galvą, nes jo kal- 
bos nervai smegenyse nėra pažeisti? Šie reiškiniai nė kiek 
nestebina apsišvietusių gydytojų. Jie žino, kaip elgtis su 
žmogaus prigimtimi; tarp kita ko, pasakysiu, jog iš dvie- 
jų gydytojų geresnis ir daugiau pagarbos nusipelno tas, 
kuris geriau išmano žmogaus kūno fiziką bei mechaniką 
ir kuris, palikdamas kvailiams ir neišmanėliams sielą ir 
visus šios chimeros keliamus rūpesčius, rimtai užsiima 
tiktai gryniausia gamtotyra. 

Tad leiskime tariamam ponui Čarpui““ tyčiotis iš fi- 
losofų, kurie gyvūnus laiko mašinomis. Bet aš manau 
visai kitaip! Mano nuomone, Dekartas būtų nusipelnęs 


*7 M. Čarpas - Ž. O. Lametri išgalvota angliška pavardė, kuria prisidengęs jis 


paskelbė traktatą „Gamtinė sielos istorija“. 

visokeriopos pagarbos, jeigu būtų gimęs amžiuje, kurio 
jam nebūtų reikėję šviesti: tuomet jis būtų žinojęs ban- 
dymų bei stebėjimų vertę ir nukrypimo nuo jų pavojų. 
Vis dėlto aš pasielgsiu teisingai, priešpastatydamas šį didį 
žmogų visiems tiems filosofėliams, nevykusiems Loko 
mėgdžiotojams, kurie, užuot juokęsi iš Dekarto, geriau 
būtų pasistengę suvokti, kad, be jo, filosofijos laukas, 
kaip tiksliųjų mokslų laukas be Niutono, ko gero, dirvo- 
nuotų ir po šiai dienai. 

Tiesa, niekas nesiginčys, kad šis garsus filosofas daug 
kur klydo. Tačiau jis gerai žinojo gyvūnų prigimtį ir pir- 
masis įrodė, kad gyvūnai tėra mašinos. Tad būtume la- 
bai nedėkingi, jeigu neatleistume jam visų klaidų už tokį 
svarbų atradimą, reikalaujantį didelio įžvalgumo. 

Mano manymu, visas jas atperka tas didysis atradi- 
mas. Kad ir ką jis taukštų apie dviejų substancijų skirtu- 
mą, visiškai aišku, jog tai tik gudrybė, stilistinė priemo- 
nė, kurios jis griebėsi, norėdamas priversti teologus nu- 
ryti nuodus, pridengtus analogija, kuri krenta visiems į 
akis ir kurios tiktai jie vieni neįžiūri. Būtent ši akį rėžian- 
ti analogija verčia visus mokslininkus ir tikrus žinovus 
pripažinti, kad tie išdidūs ir tušti padarai, išsiskiriantys 
greičiau savo pasipūtimu nei žmogaus vardu, nepaisant 
visų jų pastangų iškilti aukščiau gyvulių, iš esmės tėra 


gyvuliai ir vertikaliai judančios mašinos. Sios mašinos 

turi tą nuostabų instinktą, kurį auklėjimas paverčia pro- 
tu, visada esančiu smegenyse arba — kai jų nėra arba kai 
jos nepakankamai išsivysčiusios ar suragėjusios — pailgo- 
siose smegenyse, bet niekada smegenėlėse, nes aš mačiau 
jas smarkiai sužalotas, o kiti* — ėdamas auglio, bet siela 
dėl to nenustodavo veikusi. 

Būti mašina, jausti, galvoti, skirti gėrį nuo blogio taip, 
kaip mėlyną spalvą nuo geltonos, žodžiu, turėti įgimtą 
protą, neklystantį dorovinį instinktą ir būti tiktai gy- 
vuliu — šie dalykai prieštarauja vienas kitam ne daugiau 
kaip tai, kad galima būti beždžione arba papūga ir mo- 
kėti mėgautis gyvenimu. Beje, ta pačia proga kas būtų 
galėjęs a priori pamanyti, kad lytinio santykiavimo metu 
ištrykštantis lašas skysčio leidžia mums patirti dievišką 
malonumą ir kad iš jo gimsta mažas padaras, kuris vieną 
dieną, galiojant tam tikriems dėsniams, taip pat patirs tą 
pačią palaimą. Manonuomone, mąstymas taip glaudžiai 
susijęs su organizuota materija, jog atrodo, kad jis yra 
viena iš jos savybių, kaip ir elektra, sugebėjimas judėti, 
nelaidumas, tįsumas ir kt. 

Pageidaujate naujų stebėjimų? Štai keletas, kuriems 
negalima prieštarauti ir kurie rodo, kad žmogus panašus 
į gyvulius tiek savo kilme, tiek kitais bruožais, kuriuos 
laikėme svarbiausiais, lygindami žmogų ir gyvulį. 


* Halerio kn. „Transact. philosoph“. 


99 


Kreipiuosi į mūsų tyrinėtojų sąžinę. Tepasako jie 
mums, ar ne tiesa, kad žmogus iš pradžių tėra kirmi- 
nas, vėliau virstantis žmogumi, panašiai kaip vikšras — 
plaštake. Rimčiausi autoriai* išmokė mus, kaip galima 
pamatyti šį gyvūnėlį. Visi smalsūs žmonės, tokie kaip 
Hartsukeris““, matė jį vyro, o ne moters sėkloje; tiktai 
kvailiai varžosi tokių dalykų. Nors kiekviename spermos 
laše yra aibė tų kirminėlių, tačiau, įšvirkštus juos į kiau- 
šidę, tiktai pats vikriausias ir stipriausias prasiskverbia 
ir įsitaiso moters kiaušinėlyje, kuris pirmiausia jį mai- 
tina. Kartais tokie kiaušinėliai aptinkami Falopijaus 
vamzdyje, kuriuo jie patenka į gimdą, kur sudygsta lyg 
javai dirvoje. Tačiau, nors kiaušinėlis įsčiose per devy- 
nis mėnesius labai išauga, nuo kitų patelių kiaušinėlių 
skiriasi tiktai tuo, kad jo apvalkalas (/žmnios) niekada 
nesutvirtėja ir niekada smarkiai neišsiplečia, kaip galima 
spręsti, palyginus begimstantį žmogaus gemalą (turėjau 
progą stebėti vaisių moters, kuri mirė prieš pat gimdy- 
mą) su kitų gyvūnų gemalais prieš jiems išsiritant. Visais 
atvejais tai yra kiaušinis su apvalkalu ir gyvūnėliu, kuris, 
būdamas suvaržytas, mechaniškai stengiasi iš jo ištrūkti. 


Todėl jis pradeda galva daužyti apvalkalą, kol pagaliau 


* Boerh. Inst. med. ir kt. 
? Nikola Hartsukeris (Hartsoecher, 1656-1725) — olandų fizikas ir medikas. 


Jis patobulino mikroskopą ir teleskopą, atrado spermatozoidą. 

išsirita iš jo kaip viščiukas, paukštis ir pan. Pridursiu tik- 
tai vieną dalyką, kurio niekur nepastebėjau, būtent tai, 
kad /amnios nesuplonėja net labiausiai ištįsusi; šiuo at- 
žvilgiu ji panaši į gimdą, kurios pati substancija išsipučia 
nuo syvų, kurie sunkiasi į ją, nepriklausomai nuo visų 
kraujagyslių išbrinkimo ir atslūgimo. 

Pasižiūrėkime į žmogų, kai jis yra savo apvalkale ir jį 
apleidęs; ištirkime mikroskopu ankstyviausius — 4, 6, 8 
arba 15 dienų gemalus; praslinkus šiam laikui, jie įžiū- 
rimi plika akimi. Ką gi pamatysime? Vien tiktai galvą; 
mažytį apvalų kiaušinėlį su dviem juodais taškais, reiš- 
kiančiais akis. Iki tol, kol niekas jame dar neturi formų, 
matyti tiktai drebi masė, būsimosios smegenys, kuriose 
pirmiausia atsiras nervų užuomazgos, arba pojūčio pa- 
grindas, ir širdis, kuri jau šioje masėje sugeba plakti; tai, 
kaip sakė Malpigis, punctum saliens”, kuris už savo ju- 
drumą tikriausiai turi būti dėkingas nervų veiklai. Pas- 
kui pamažu būna matyti, kaip galva ištįsta, sudarydama 
kaklą, o šis išsiplėtęs virsta krūtinės ląsta, kur nusileidžia 
ir įsitvirtina širdis. Po to atsiranda apatinė pilvo dalis, 
atskirta plėve (diafragma). Gemalui plečiantis, vienoje 
pusėje atsiranda rankos, plaštakos, pirštai, nagai ir plau- 
kai, kitoje — klubai, kojos, pėdos ir kt.; jie skiriasi savo 
padėtimi, todėl pirmieji skirti kūnui paremti, o antrieji — 


** „Svarbus punktas“, „svarbi aplinkybė“ (/ot.). 

jo pusiausvyrai išlaikyti. Tai primena augančius augalus. 
Čia mūsų galvų viršūnę dengia plaukai, ten — lapai ir 
žiedai; ir vienur, ir kitur atsispindi gamtos grožybės; pa- 
galiau augalų dvasia valdovė (/ esprit recteur) yra ten, kur 
yra mūsų siela, ta antroji žmogaus esmė. 

Toks gamtos vienalytiškumas, kurį pradedame su- 
vokti, ir tokia analogija tarp gyvūnų ir augalų pasaulio, 
tarp žmogaus ir augalo. Galbūt netgi esama gyvūnų-au- 
galų, t. y. tokių organizmų, kurie, daugindamiesi kaip 
augalai, kovoja už būvį kaip polipai arba atlieka kitokius 
gyvūnams būdingus veiksmus. 

Tai bene ir viskas, ką galima pasakyti apie daugini- 
mąsi. Galimas daiktas, jog viena kitą traukiančios dalys, 
sukurtos tam, kad susijungtų ir drauge užimtų vieną ar 
kitą vietą, susijungia pagal savo prigimtį ir sudaro akis, 
širdį, skrandį, pagaliau visą kūną, kaip rašė didieji moks- 
lininkai. Bet kadangi bandymas nustoja galios, susidūręs 
su šiomis subtilybėmis, nedarysiu jokių išvadų, laikyda- 
mas visa, kas neprieinama pojūčiams, neatskleidžiama 
paslaptimi. Santykiaujant abiejų lyčių sėklos taip retai 
susiduria, jog aš esu linkęs manyti, kad moters sėklos 
apskritai nereikalingos palikuonims pradėti. 

Tačiau kaip paaiškinti šiuos reiškinius nepripažįstant 
kūno dalių sąryšio, kuris taip gerai paaiškina, kodėl vai- 


kai yra panašūs tai į tėvą, tai į motiną? Kita vertus, argi 

net svariausias paaiškinimas gali būti reikšmingesnis už 
patį faktą? Man atrodo, kad viskas priklauso nuo vyro ir 
visai nesvarbu, ar moteris miega, ar alpsta iš geismo. To- 
kiu atveju jau pačiame gemale arba gyvojuje turėtų būti 
iš anksto nustatyta kūno dalių padėtis. Tačiau visa tai 
ne tyrinėtojų, net pačių geriausiųjų, galioje. Nepajėgda- 
mi suvokti pojūčiais, apie kūno susidarymo ir vystymo- 
si mechanizmą jie gali spręsti tik tiek, kiek kurmis apie 
nuotolį, kurį įstengia nubėgti elnias. 

Gamtos baruose mes tikri kurmiai: mes pajėgiame 
pajudėti į priekį tik tiek, kiek ir šis gyvūnas, ir tiktai 
mūsų puikybė apriboja tai, kas neturi ribų. Mes pri- 
mename laikrodį (pasakėtininkas galėtų priskirti jam 
svarbų vaidmenį kokiame nors šmaikščiame kūrinyje), 
kuris galėtų pasakyti: „Kaip?! Mane pagamino kvailas 
darbininkas, mane, dalijantį laiką, mane, tiksliai žy- 
mintį saulės grąžą, mane, garsiai skelbiantį rodomas va- 
landas!? Ne, to negali būti!“ Taip ir mes, nedėkingieji, 
niekiname, chemikų žodžiais tariant, bendrą visų gam- 
tos pasaulių motiną. Įsivaizduojame arba greičiau išsi- 
galvojame aukštesnę priežastį už tą, kuriai turime būti 
dėkingi už viską ir kuri tikrai viską sukūrė mums ne- 
suprantamu būdu. Ne, materija šlykšti tik nevėkšloms, 
neatpažįstantiems jos nuostabiausiuose jos kūriniuose, o 


gamta anaiptol ne menko proto darbininkas. Ji sukuria 

milijonus žmonių daug greičiau ir su didesniu pasitenki- 
nimu, negu laikrodininkas patį sudėtingiausią laikrodį. 
Jos galia pasireiškia vienodai ir kuriant patį menkiausią 
vabzdį, ir patį išdidžiausią žmogų; gyvūnijos pasaulis jai 
atsieina ne daugiau pastangų, kaip augmenijos, o pats 
didžiausias protas — ne daugiau, kaip rugio varpa. Taigi 
spręskime iš to, ką matome, apie tai, kas išvengia mūsų 
įdėmaus žvilgsnio ir mūsų tyrinėjimų, ir neišsigalvokime 
nieko daugiau. Pasekime beždžionės, bebro, dramblio ir 
kitų gyvūnų veiksmus. Jeigu visiškai aišku, kad neįma- 
noma jų atlikti neturint proto, kodėl jiems to proto ne- 
pripažinti? Ir jeigu jūs, fanatikai, pripazinsite jiems sielą, 
jūs žuvę: veltui teigtumėte, kad nesiimate spręsti apie 
jos prigimtį, neigdami jos nemarumą; kiekvienam bus 
aišku, kad tai tuščias atsikalbinéjimas. Kam gi neaišku, 
kad gyvulių siela turi būti arba mirtinga, arba nemir- 
tinga kaip ir mūsų, nes jos toks pat likimas, nesvarbu, 
kokia ji būtų. Tai reiškia bėgti nuo Charibdės ir patekti 
Scilei į glėbį“. 

Sutraukykite prietarų grandines; apsiginkluokite ban- 
dymo deglu, ir jūs parodysite gamtai deramą pagarbą, 


užuot darę jai nenaudingas išvadas per savo nežinojimą, 


"0 Scilė ir Charibdė — dvi mitologinės pabaisos, gyvenusios abipus sąsiaurio, 
skiriančio Italiją nuo Sicilijos salos, ir žudžiusios jūreivius. Todėl pasakymas 


„tarp Scilės ir Charibdės“ reiškia pavojų iš abiejų pusių. 

kuriame jinai jus paliko. Tiktai atmerkite akis ir palikite 
nuošalyje visa, ko nepajėgiate suprasti, ir jūs pamatysite, 
kad artojas, kurio protas ir žinios nesiekia toliau vagos, iš 
esmės niekuo nesiskiria nuo didžiausio genijaus, ką ga- 
lėtų patvirtinti Dekarto ir Niutono smegenų skrodimas; 
jūs galėsite įsitikinti, kad pamišėlis arba kvailys — tai 
žmogaus pavidalo gyvuliai, o protinga beždžionė — ma- 
žas gyvulio pavidalo žmogus, ir kadangi viskas be išlygų 
priklauso nuo kūno sandaros įvairovės, tai gerai sudėtas 
gyvulys, išmokytas astronomijos, gali išpranašauti užte- 
mimą, taip pat pasveikimą arba mirtį, jeigu kurį laiką 
ugdė savo protą bei įgūdžius Hipokrato mokykloje arba 
prie ligonių lovos. Remdamiesi tokiais stebėjimais ir tie- 
somis, galime priskirti materijai nuostabią savybę mąsty- 
ti, nepajėgdami nustatyti jų ryšio, nes iš esmės mąstymo 
prigimtis mums nežinoma. 

Neteigsime, kad kiekviena mašina arba kiekvienas 
gyvūnas po mirties visiškai išnyksta arba įgauna kitą 
formą, nes apie tai ničnieko nežinome. Tačiau tvirtinti, 
kad nemirtinga mašina yra chimera arba proto padari- 
nys, būtų taip pat neprotinga, kaip ir tai, jeigu vikšras, 
pamatęs savo giminaičių išnaras, imtų gailiai apraudo- 
ti savo padermės likimą, manydamas, kad ši pasmerkta 
žūti. Šių vikšrų siela (juk kiekvienas gyvūnas turi savo 


sielą) pernelyg ribota, kad suprastų gamtos permainas. 

Niekada nė vienas iš jų, netgi pats gabiausias, nepajėgia 
įsivaizduoti, kad jam lemta virsti drugeliu. Taip pat yra ir 
su mumis. Argi žinome apie savo paskirtį daugiau negu 
apie kilmę? Tad susitaikykime su neįveikiama nežinia, 
nuo kurios priklauso mūsų laimė. 

Taip galvojantis bus išmintingas, teisingas, ramus dėl 
savo likimo ir, vadinasi, laimingas. Jis lauks mirties ne- 
sibaisėdamas, bet ir negeisdamas jos, brangins gyvybę, 
sunkiai įsivaizduodamas, kaip pasibjaurėjimas gali ap- 
nikti širdį šiame malonumų pasaulyje, ir pilnas pagarbos, 
dėkingumo, prieraišumo ir švelnumo gamtai už gautus 
iš jos pojūčius ir gėrybes, taip pat laimingas, kad gali 
dalyvauti nuostabiame Visatos žaisme, jis niekada neat- 
ims gyvybės nei sau, nei kitiems, Ką aš kalbu! Būdamas 
žmoniškas, jis garbins gamtą net savo priešų asmenyse. 
Patys spręskite, kaip toks žmogus elgsis su kitais. Jis gai- 
lėsis išsigimėlių, nesmerks jų, laikydamas tiktai luošais 
žmonėmis. Tačiau, atleisdamas jiems už kūno trūkumus 
ir proto ydas, ne mažiau žavėsis jų grožiu ir dorybėmis. 
Žmonės, kuriems gamta buvo palanki, jam atrodys verti 
didesnės pagarbos negu tie, su kuriais ji pasielgė lyg pa- 
motė. Taigi matome, kad gamtos dovanos — visų mūsų 
turtų šaltinis — materialisto lūpose ir širdyje nusipelno 
pagarbos, kurios joms neteisingai nepripažindavo visi 


kiti. Pagaliau materialistas, prieš savo tuštybę įsitikinęs, 

kad jis tiktai mašina arba gyvūnas, blogai nesielgs su pa- 
našiais į save, gerai žinodamas prigimtį jų poelgių, kurių 
nežmoniškumas visuomet priklauso nuo mūsų minėtos 
analogijos laipsnio; jis nenorės, remdamasis prigimties 
dėsniu, bendru visiems gyvūnams, daryti kitiems to, ko 
nenori susilaukti iš jų pats. 

Taigi drąsiai galime teigti, kad žmogus — tai masi- 
na, kad visoje Visatoje egzistuoja tik viena modifikuota 
substancija. Tai anaiptol ne hipotezė, pagrįsta išanksti- 
ne nuomone ir spėliojimais, ne prietarų ar vien mano 
proto kūrinys. Būčiau atsisakęs tokio nepatikimo, mano 
nuomone, vadovo, jeigu mano pojūčiai, apsiginklavę, 
pasakyčiau, tiesos deglu, nebūtų pastūmėję mane klau- 
syti proto, apšviesdami jam kelią. Patyrimas pasisakė už 
protą, tad sujungiau juodu į vieną. 

Jūs galėjote įsitikinti, kad net staigiausią ir ryžtin- 
giausią nuosprendį priimdavau tiktai remdamasis dau- 
gybe gamtos stebėjimų, kurių neužginčys nė vienas 
mokslininkas, o tiktai juos aš laikau savo išvadų teisėjais, 
atmesdamas sprendimą kiekvieno prietaringo žmogaus, 
kuris neišmano nei anatomijos, nei tos vienintelės šiam 
reikalui tinkamos filosofijos, būtent žmogaus kūno filo- 
sofijos. Ką reiškia tokiam tvirtam ir galingam 4žuolui 
silpnos teologijos, metafizikos ir įvairių filosofijos mo- 


kyklų nendrės? Tai vaikiški ginklai, panašūs į mankštos 

rapyras, kurios praverčia mokantis fechtuotis, bet tokiu 
ginklu nepakovosi su priešu. Ar reikia pridurti, jog kalbu 
apie tuščias ir banalias idėjas, nuvalkiotus ir apgailėtinus 
samprotavimus apie tariamą nesuderinamumą dviejų 
substancijų, kurios susiliesdamos veikia viena kitą, — apie 
idėjas, kurios egzistuos tol, kol Žemėje bus bent krislas 
prietaringumo? Tokia mano sistema, arba, jei neklystu, 
tiesa. Ji paprasta ir trumpa. Kas nori, tepamėgina ją nu- 

